Početkom godine, 18 zemalja EU povećale su minimalnu platuProsječne minimalne plate širom Evropske unije su u znatnom porastu, navodi se u studiji koju je objavio Institut za ekonomska i društvena istraživanja (WSI) u sklopu Fondacije Hans Boeckler u četvrtak. Visok nivo sindikalnog predstavljanja U toku jedne godine, minimalne plate u zemljama Evropske unije su nominalno porasle za šest posto, odnosno 4,4 posto kada se uzme u obzir inflacija, navodi se u studij. Obje cifre predstavljaju drugu najveću stopu rasta u posljednje dvije decenije , prenosi Xinhua. Austrija, Finska, Švedska, Danska i Italija su jedine zemlje u EU koje nemaju zakonski obavezujuću minimalnu platu, navodi se u studiji. Ali, u većini ovih zemalja postoji veoma visok nivo sindikalnog predstavljanja. Početkom godine, 18 zemalja EU povećale su minimalnu platu. Britanija planira povećanje minimalne plate u narednim sedmicama. - 2020. bi mogla biti godina minimalne plate u Evropi - kazali su stručnjaci za plate pri WSI-u Thorsten Schulten i Malte Luebker. U studiji je navedeno da su intenzivnija povećanja rezultat rasprava i pojedinačnih vladinih inicijativa koje su imale za cilj povećanje minimalnih plata do nivoa koji bi garantovao dobar životni standard . Visine minimalne plate Unutar EU, minimalne plate na početku 2020. pokazale su znatan raspon , od samo 1,87 eura po satu u Bugarskoj, do 12,38 eura u Luksemburgu, navodi se u studiji WSI-a. Za 9,35 eura po satu njemačka minimalna plata bila je i dalje primjetno niža od visine minimalne plate u većini zapadnoevropskih zemalja s najmanje 9,66 eura po satu, navodi se u studiji. Njemački sindikat ver.di nedavno je zatražio povećanje minimalne plate na najmanje 12 eura po satu u Njemačkoj. Početkom godine minimalna plata u Njemačkoj povećana je samo za 0,16 posto. - Veliki broj radnika nije zaštićen kolektivnim ugovorima u Njemačkoj - izjavio je Ralf Kraemer iz sindikata ver.di za Xinhuu u četvrtak i naglasio je da zakonodavne mjere moraju ojačati regulaciju plata i radnih uslova putem kolektivnih ugovora.\nUZNEMIRUJUĆE APEL SVJETSKE ZDRAVSTVENE ORGANIZACIJE SVIM ZEMLJAMA: Epidemija korona virusa će se kretati...\nBh. skupocjeni tepisi od alpakine vune u zemljama EU\n2020. bi mogla biti godina minimalne plate u Evropi


Veoma istrajni pregovarač - Pavle Kilibarda - Peščanik\nNaš ministar spoljnih poslova izjavio je da bi Srbija u međunarodnim organizacijama mogla da glasa protiv interesa susednih zemalja koje su priznale nezavisno Kosovo i glasale za njegov prijem u UNESCO – misleći pre svega na Crnu Goru i Makedoniju. Ministar je dodao da će Beograd nastaviti da ime Makedonija koristi na bilateralnom nivou, ali da će multilateralno koristiti odrednicu BJRM (Bivša jugoslovenska republika Makedonija). Verovatno je reč o pripremama za moguće ponovno glasanje o prijemu Kosova u UNESCO ove godine, pri čemu Beograd istovremeno pokušava da izvrši pritisak na Makedoniju, koja je prošli put glasala za prijem Kosova, kao i da „ispegla“ odnose sa Grčkom, koja je u prethodnom glasanju bila uzdržana.\nImajući u vidu nedavni dogovor iz Brisela u vezi sa telekomunikacijama, možda je dobar trenutak da se osvrnemo na to dokle je stigao dijalog između Beograda i Prištine s aspekta međunarodnog prava. Tu prvo treba zaobići šumove koje proizvode ekstremno nacionalističke frakcije u oba društva: u Srbiji se čuje da je Beograd de facto priznao nezavisnost Kosova, dok se u Prištini govori o tome kako je briselskim dijalogom ponovo uspostavljen suverenitet Srbije nad nekadašnjom pokrajinom.\nProblem je u tome što nijedan od tri aktera – Beograd, Priština i Brisel – nije jasno objavio šta želi da postigne do kraja pregovora. Srpska vlada ponavlja mantru da nikada neće priznati nezavisnost Autonomne pokrajine Kosovo i Metohija; vlada Kosova ističe da pregovori samo potvrđuju suverenitet i teritorijalni integritet Republike Kosovo; dok Evropska unija uporno insistira na normalizaciji odnosa.\nAko pretpostavimo da su sve zainteresovane strane racionalni akteri, njihovi ciljevi su logično sledeći: Srbija želi da pristupi EU a da pritom očuva što više suvereniteta nad Kosovom, dok Kosovo želi da postigne isti cilj, ali da napravi što manje ustupaka Beogradu; obe vlade istovremeno žele da zadovolje i svoja biračka tela. Sa stanovišta EU, važno je stabilizovati Zapadni Balkan i onemogućiti sukobe u regionu, što se može postići jedino perspektivom članstva u Uniji. Pritom, evropski zvaničnici ne žele da u Uniju „uvezu“ još jedan višedecenijski teritorijalni spor. Kada bi sve članice Unije priznale Kosovo, ona bi imala jedinstveno stanovište, ali činjenica je da 5 zemalja članica odbija da prizna nezavisno Kosovo, jer i same imaju teritorijalne probleme. Dakle, Unija u skorije vreme neće imati jedinstven stav o statusu Kosova, što znači da je potrebno nekako zaobići taj problem.\nOvako definisani interesi svih strana ne ostavljaju mnogo prostora za kompromis, ali svi akteri su svesni onoga što nije realno. Ukoliko isključimo mogućnost oružanog sukoba, ne postoji način na koji bi se Kosovo reintegrisalo u sistem Srbije, čak ni sa širokim ovlašćenjima kakvima je raspolagalo prema, u Srbiji omraženom, Ustavu iz 1974. (kako navodno predviđa misteriozna i verovatno nemoguća platforma za Kosovo predsednika Srbije); s druge strane, zahtevi da se Srbija povuče sa Kosova „bez borbe“ lišeni su osećaja za stvarnost. Dalje, Briselskim sporazumom je isključena mogućnost podele Kosova, jer je Beograd pristao da vlast na severu Kosova preda Prištini – ali je isto tako onemogućeno i unitarno Kosovo jer će, ma šta kosovski zvaničnici o tome govorili, neka buduća Zajednica srpskih opština predstavljati novi nivo vlasti na značajnom delu njegove teritorije.\nSve ovo je još uvek u domenu politike, a ne međunarodnog prava. Sa tog stanovišta, razgovor između Beograda i Prištine je ili međudržavni ili to nije. Činjenica je da Beograd Briselskim sporazumom nije priznao nezavisnost Kosova, ni de jure ni de facto. On je samo priznao nadležnost vlasti u Prištini nad teritorijom celog Kosova, što je već predviđeno Rezolucijom 1244, ali kao „privremenim institucijama samouprave“, a ne kao „Vladi Republike Kosovo“.\nKada je pitanje jednostranog proglašenja nezavisnosti izneto pred Međunarodni sud pravde, Srbija je tvrdila da institucije uspostavljene Rezolucijom nemaju pravo da proglase nezavisnost, ali Sud je ovo pitanje izbegao utvrdivši da nezavisnost nisu proglasile privremene institucije samouprave, već da su autori deklaracije delovali izvan tih okvira, pa samim tim nisu obuhvaćeni Rezolucijom. Ovo mišljenje Suda shvaćeno je kao pobeda Kosova, jer Sud nije rekao da je deklaracija protivpravna. Briselskim sporazumom Srbija je dala legitimitet „novim“ institucijama vlasti na Kosovu, ali je nastavila da dosledno ističe da ne priznaje Kosovo kao državu.\nTakve izjave možda imaju unutarpolitičku svrhu, ali međunarodno pravo poznaje ustanovu „istrajni prigovarač“ (persistent objector): ovaj termin, koji dolazi iz domena običajnog međunarodnog prava, odnosi se na državu koja se konzistentno protivi nastanku određenog pravnog stanja, te samim tim njime ne može biti obavezana. Ne postoji razlog zašto, mutatis mutandis, ovo ne bi moglo da se odnosi na Srbiju u smislu da, čak i da Kosovo objektivno ispunjava uslove za državnost – te samim tim i jeste država – Srbija kao istrajni prigovarač ne bi bila u obavezi da ga tretira kao takvog. Jedine obaveze Srbije prema Kosovu proizlazile bi iz Rezolucije 1244 i onoga na šta je sama pristala u briselskom dijalogu.\nČemu to vodi i kakvo bi stanje bilo prihvatljivo obema stranama? Odgovor na ovo pitanje je očuvanje statusa kvo – barem kada je reč o kosovskoj državnosti. U tom smislu je indikativan nedavni dogovor u vezi sa dodeljivanjem međunarodnog pozivnog broja Kosovu. Nije tačno da je Kosovu dodeljen nekakav „regionalni“ pozivni broj koji „pripada“ Srbiji. Pismo Generalnog sekretara Međunarodne unije za telekomunikacije Rasimu Ljajiću kojim se to tobože dokazuje prosto uzima u obzir jezik koji je Vlada Srbije koristila kada je aplicirala u ime Kosova. U Operativnom biltenu Unije br. 1114 od 15. decembra 2016. za kod +383 ne stoji „Kosovo, Srbija“ (kao na primer „Hong Kong, Kina“). Ali takođe nije tačno ni da je broj dobila Republika Kosovo, te da je to državni broj kojim se potvrđuje suverenitet Kosova. Istina je da je pozivni broj +383 dobilo Kosovo*, sa već čuvenom fusnotom koja se poziva na statusnu neutralnost u skladu sa Rezolucijom 1244 i savetodavnim mišljenjem Međunarodnog suda pravde.\nOvakav aranžman podrazumeva da Kosovo dobija pozivni broj koji će države koje ga priznaju smatrati državnim, a države koje ga ne priznaju smatrati regionalnim. U tome je „moć“ zvezdice i fusnote: priznanje Kosova više nije uslov za interakciju sa njim. „Tehnički“ dijalog, koji je upravo najznačajniji za život prosečnog građanina na Kosovu bez obzira na etničko poreklo, postaje moguć. Sa tačke gledišta Evropske unije, proces pridruživanja i pristupanja može da se nastavi: ako sve države članice nisu mogle da pregovaraju sa Republikom Kosovo, odnosno Autonomnom pokrajinom Kosovo i Metohija, sa Kosovom* mogu da razgovaraju sve – a možda, jednog dana, da ga kao takvog i prime u članstvo.\nSvaka strana je nešto dala kako bi nešto dobila zauzvrat. Kosovu je otvoren put za članstvo u regionalnim organizacijama, ali je stopa priznanja nakon početnog poleta drastično opala i verovatno više neće rasti ukoliko se situacija ne pogorša ili ga sama Srbija ne prizna, što ne bi trebalo očekivati u bliskoj budućnosti. Ipak, UNESCO debata koja je trenutno aktuelna ukazuje da savršena ravnoteža još uvek nije uspostavljena, i jasno je da će Kosovo nastaviti da aplicira za članstvo u međunarodnim organizacijama, kao što će i Srbija nastaviti da se tome opire. Takve situacije su poznate u međunarodnim odnosima i postupanje bilo koje strane ne može se a priori proglasiti nelegitimnim (ako izuzmemo nediplomatski žargon).\nUkoliko se sva tehnička pitanja adekvatno regulišu dijalogom, naposletku će ostati samo pitanje konačnog statusa – izvesno je da će nekada i o tome morati da se pregovara, jer će Kosovo svakako nastaviti da stremi ka članstvu u Ujedinjenim nacijama. Ipak, statusna pitanja pre svega imaju simboličnu težinu – važna su u „nacionalnom“ smislu i, ukoliko sve ostane isto, neće bitno uticati na život ljudi na Kosovu. Već je bilo reči o raznim modelima koji bi mogli da se primene a koji bi, mada ne bi bili idealni ni za jednu stranu, omogućili da se spor reši bez većih poniženja – od primera ukrajinskog članstva u UN u doba Sovjetskog Saveza, do odnosa između britanske krune i Komonvelta, mnogo je zanimljivih rešenja predloženo od raznih političara, pravnika i diplomata. Ali sva ona zahtevaju puno hrabrosti i političke volje na obe strane, kakvih u ovom trenutku nema, pa možemo očekivati da će očuvanje statusa kvo s povremenim koškanjem oko prijema u razne organizacije biti “privremeno trajno rešenje“ spora u doglednom periodu.\nOno što je trenutno najvažnije je da se pregovarački proces učini transparentnijim. Nije reč o šahovskoj partiji u kojoj igrači ne smeju da obelodane svoje namere protivniku. Takođe postoje načini da se odnosi sa susednim državama urede bez zapaljivog nacionalističkog govora. A i kada je dijalog između država takav, to ne znači da dijalog između njihovih društava ne može biti bolji.


ARHIVA - Potočari nadomak Srebrenice gde su sahranjene do sada pronađene žrtve genocida u Srebrenici (Foto: AP/Darko Bandić)\nPisonero Hernandez: EU upoznata sa razrješenjem Leposavića, što prije izabrati novog ministra\nPortparolka Evropske komisije Ana Pisonero Hernandez saopštila je da je EU upoznata sa odlukom Skupštine Crne Gore o razrješenju ministra Vladimira Leposavića i izrazila očekivanje da će što prije biti imenovan novi ministar pravde, ljudskih i manjinskih prava, javila je RTCG.\n“Upoznati smo sa razrješenjem ministra pravde i ljudskih i manjinskih prava Leposavića od strane crnogorskog Parlamenta, u svjetlu njegovih komentara o Srebrenici. Kao što je ranije rečeno, Evropska unija odbacuje i osuđuje svako poricanje, relativizaciju ili pogrešno tumačenje genocida u Srebrenici”, rekla je Pisonero Hernandez za Radio Televiziju Crne Gore.\nOna je poručila i da se od svake zemlje koja teži da postane član EU očekuje se da se pridržava i da promoviše EU vrijednosti demokratije, ljudskih prava, tolerancije i pravde.\n“To uključuje postupanje sa žrtvama genocida s krajnjim poštovanjem i dostojanstvom”, rekla je portparolka EK.\nPrema njenim riječima, vladavina prava jedna je od temeljnih vrijednosti EU, te da, kao takva, predstavlja presudni element procesa pristupanja EU, koji određuje ukupni tempo pregovora Crne Gore o pristupanju EU.\n„U cilju daljeg napredovanja na putu ka EU i ispunjavanja privremenih mjerila za poglavlja 23 i 24, Crna Gora treba da pojača napore na daljem napretku u reformama vladavine prava, posebno u onim oblastima koje su u nadležnosti Ministarstva pravde i ljudskih i manjinskih prava“, poručila je.\nPisonero Hernandez je naglasila i da se EU raduje saradnji s novim ministrom bude imenovan, i izrazila nadu da će se “to što prije dogoditi, kako bismo nastavili rad na Poglavlju 23”.\n“Stav Sjedinjenih Država o tom pitanju je dugotrajan i nepokolebljiv. To bolno poglavlje evropske istorije nikada ne sme biti negirano niti zaboravljeno", naveo je portparol Stejt departmenta u odgovoru na upit Glasa Amerike da prokomentariše usvajanje rezolucije i smenu crnogorskog ministra pravde Vladimira Leposavića.\nU Rezoluciji o Srebrenici navedeno je da se na tom području tokom rata u Bosni i Hercegovini dogodio genocid. U tekstu je navedno da je na tlu Evrope posle Drugog svetskog rata, ubijeno više od 8.000 civila bošnjačke nacionalnosti.\nRezolucijom, čiji je predlagač Bošnjačka stranka Crne Gore, zabranjuje se javno negiranje postojanja ili umanjenje genocida u Srebrenici a 11. jul je proglašen Danom sećanje na žrtve Srebrenice.\nNadležne institucije se u dokumentu pozivaju na sprovodenje istraga i procesuiranja optuženih za genocid u Srebrenici, ratne zločine i zločine protiv čovečnosti.\nIzraženo je i saosećanje za sve žrtve u ratovima na prostoru bivše Jugoslavije, kao i za njihove porodice i poziva sve susedne države da nastave da obezbeđuju pravdu i dugoročnu podršku preživelima.\nU dokmentu se osuđuju svi pokušaji pripisivanja odgovornosti ili krivice srpskom, bošnjačkom, hrvatskom ili bilo kom drugom narodu za genocid, zločine protiv čovečnosti ili druge zločine jer, kako je ukazano, odgovornost može biti isključivo individualna, a nijedan narod ne može biti označen kao genocidan ili zločinački.\nU obrazloženju se navodi da usvajanjem ove rezolucije, Crna Gora kao punopravna članica NATO-a, pokazuje posvećenost evropskim i evroatlantskim vrednostima, čime jasno potvrđuje da je lider u regionu na planu promovisanja demokratskih vrednosti, ljudskih prava i temeljnih sloboda i suživota, kao najvećih vrednosti društva.\nMladić je pravosnažno proglašen krivim po deset tačaka optužnice - za učešće u genocidu u Srebrenici, progon, istrebljenje, ubistvo, deportaciju stanovništva, prisilno premeštanje stanovništva, terorisanje stanovništva, protivpravne napade na civile i uzimanje talaca.


Lebron u svađi sa prvim redom - Sport - Dnevni list Danas\nPočetna » Sport » Lebron u svađi sa prvim redom\nAtlanta nastavila pobedničku seriju, Bogdanović standardan\nLebron u svađi sa prvim redom\nV. N.25.11.2021. 17:32\nLebron Džejms foto EPA-EFE/CAROLINE BREHMAN SHUTTERSTOCK OUT\nAtlanta je slavila na uvek neugodnom gostovanju San Antoniju i to bez većih problema, Hoksi su zaređali šest pobeda i tako potvrdili da su u formi – i da je onaj pad (šest poraza u nizu) početkom novembra zaboravljen.\nTim Grega Popovića nije mogao da parira Houksima (124:106), Bogdan Bogdanović je ubacio 18 poena (3/6 za dva, 4/6 za tri), uz još pet skokova i tri asistencije za oko pola sata na parketu. Ovo je peti put ove sezone da je Bogdanović ubacio četiri trojke na meču.\nNajefikasniji je bio Trej Jang koji je ubacio 31 poen i imao 11 asistencija, dok je s druge strane San Antonio imao tek Forbsa (23 poena) i Mareja (22).\nS obzirom na to da je meč rešen dosta ranije, na terenu su bili i bivši igrač Partizana Džok Lendejl kod Spursa (2 poena) i bivšeg igrač Mege Luvavu (1 poen).\nMeč u San Francisku obeležio je duel između Stefa i Seta Karija, a na kraju je bolji učinak imao stariji brat, i to za jedan poen. Najbolji igrač Voriorsa dao je 25 poena, četiri skoka i deset asistencija, dok je mlađi Kari bio najefikasniji u timu Filadelfije sa 24 poena.\nDan je obeležio Lebron Džejms Lebron koji je predvodio Lejkerse do pobede posle produžetka u Indijanapolisu sa 39 poena, šest asistencija, pet skokova i dve blokade, nakon meča suspenzije koju je dobio zbog udaranja igrača Detroit Pistonsa Ajzee Stjuarta.\nAli ne samo zbog učinka već i zbog incidenta dva i po minuta pre kraja produžetka meča koji su Lejkersi dobili 124:116.\nNaime, on je naterao obezbeđenje u areni Indijana Pejsersa da izbaci iz sale dvoje navijača koji su sedeli pored terena.\nDok su izlazili, devojka je imitirala plač bebe gledajući u pravcu Lebrona.\n„Ništa mi ne smeta, ali postoji razlika kada navijaš za svoj tim, zviždiš protivniku, ne želiš da bude uspešan i kada se pređe granica nepristojnim gestovima i rečima koje niko ne treba da toleriše. Nikad to ne bih rekao navijaču niti igraču“, objasnio je Džejms svoju reakciju.\nAtalantaBogdan Bogdanovićlebron dzejmsNBA ligaIndijanapolisSan AntonioSan Francisko\nNajbolje srpske rukometašice protiv Rusije završavaju sa nastupima u uvodnom delu Svetskog prvenstva.\nMeđunarodni olimpijski komitet (MOK) poštuje današnju odluku Sjedinjenih Američkih...


POLEMIKA DVERI I SPS U SKUPŠTINI: O partijskom zapošljavanju i pljačkanju države! » Opozicionar\nPOLEMIKA DVERI I SPS U SKUPŠTINI: O partijskom zapošljavanju i pljačkanju države!\nRaspravu u Skupštini Srbije danas je obeležila polemika poslanika Dveri i Socijalističke pratije Srbije i optužbe na račun saocijalista da "uništavaju državu" već 25 godina koliko su u vlasti.\nIzvor: Opozicionar tim\t u 9. oktobra 2017.\nPoslanici Dveri ni na ovoj sednici nisu prošli bez opomene, a danas je dobio njihov šef Boško Obradović.\nObradović: Hvala Hanu što nas nije zvao na sastanak\nObradović: Ne priznajem Vučićev, već samo sud naroda\nObradović je tokom rasprave o amandmanima na Predlog zakona o osnivanju Nacionalne akademije za javnu upravu koji brani ministar iz redova socijalista Branko Ružić, rekao da je predloženi zakon simbol lažnih predizbornih obećanja i da će to biti partijska akademija SPS-a i Srpske napredne stranke (SNS). „Vi ćete preko ove agencije da i dalje radite sa svojim partijskim kadrovima o državnom trošku“ ,kazao je Obradović i dodao da je SPS „naselio“ celu državnu upravu svojim partijskim kadrovima.\nOn je rekao da je SPS od 27 godina višestranačja u Srbiji 25 godina na vlasti i označio ih kao „pljačkašku“ stranku.\nŠef Dveri je ukazavši da je SPS pripadnik bivših režima upitao zašto SNS kada napada bivši režim ne napadne i SPS i zašto se u „fiokama drže sve kriminalne afere SPS-a“. Obradović je naveo i da su SNS i SPS „jednopartijska, interesna, parazitska struktura koja izjeda ovo društvo državu“. Ministar Ružić je odbacio navode o partijskom zapošljavanju i partijskoj akademiji i kazao Obradoviću da bi i on da je ostao da radi u biblioteci u Čačku kao deo javne uprave imao pravo na stručno usavršavanje u toj akademiji.\nSadržaj preuzet od Kurir\nBoško ObradovićBranko RužićDveriSPS


Učestvujte na treningu “Institucija ombudsmana i pisanje pritužbi” u Novom Sadu – MEDIJA CENTAR VOJVODINE\nUčestvujte na treningu “Institucija ombudsmana i pisanje pritužbi” u Novom Sadu\n14 Marta, 2019 @ 09:30 - 16:00\n« Tribina “Vojvodina nevidljiva u evrointegracijama”\nInformativni sastanak za organizacije civilnog društva zainteresovane da unaprede svoje prakse javnog zagovaranja »\nInicijativa mladih za ljudska prava (YIHR) poziva zainteresovane aktiviste/aktivistkinje, predstavnike/ce medija, studente/studentkinje političkih i pravnih nauka kao i širu javnost iz Novog Sada i okolnih gradova na jednodnevni trening „Institucija ombudsmana i pisanje pritužbi“ koji će se održati 14. marta 2019. godine u Novom Sadu.\nTrening je namenjen osnaživanju institucije ombudsmana kroz upoznavanje učesnika/ca sa pravima građana, kao i radom ove institucije. Učesnici/ce će nakon treninga biti obučeni da valjano pišu pritužbe kako bi na taj način mogli da štite prava koja su im pravnim okvirom zagarantovana.\nTrening u Novom Sadu se realizuje u okviru projekta „Promocija i monitoring rada institucije Ombudsmana u Srbiji“ koji uz podršku Ambasade Sjedinjenih Američkih Država organizuje Inicijativa mladih za ljudska prava.\nNapominjeno da je trening namenjen zainteresovanima iz Novog Sada i okolnih gradova, a prijave možete poslati preko sledećeg linka: https://goo.gl/forms/Tkk7Z07lv7AFHO0s1\nPrijave traju do 7. marta, a odabrani učesnici/ce će biti kontaktirani najkasnije do 8. marta. Troškovi puta za učesnike/ce van Novog Sada obezbediće organizator treninga.\nZa dodatne informacije u vezi sa treningom, možete nam se obratiti na e-mail adresu: uros@yihr.org ili na broj telefona +381 63 786 0110.\nMCV, Medija centar Vojvodine, Novi Sad, ombudsman, pritužbe, trening, yihr. inicijativa mladih za ljudska prava\nNext story Informativni sastanak za organizacije civilnog društva zainteresovane da unaprede svoje prakse javnog zagovaranja\nPrevious story Tribina “Vojvodina nevidljiva u evrointegracijama”


U Beogradu održana Stalna konferencija gradova i opština | Energetski portal Srbije\nU Beogradu održana Stalna konferencija gradova i opština\nU Beogradu u Centru Sava 10. decembra 2014. godine održana je 42. Stalna konferencija gradova i opština. Neka od glavnih pitanja u okviru ove konferencije su uloga jedinica lokalne samouprave u procesu pristupanja Evropskoj uniji, zaštita životne sredine i ruralni razvoj.\nMinistar poljoprivrede i zaštite životne sredine gospođa Snežana Bogosavljević Bošković istakla je da je Ministarstvo poljoprivrede i zaštite životne sredine realizovalo sedam radionica na temu izrade lokalnih programa podrške u oblasti poljoprivrede i ruralnog razvoja.\nDržavni sekretar Ministarstva poljoprivrede i zaštite životne sredine gospođa Stana Božović na ovoj konferenciji predstavila je primere dobre prakse saradnje između lokalnih samouprava i IPA fondova Evropske unije. Ona je izdvojila infrastrukturni projekat izgradnje regionalne deponije u Subotici, izgradnju sistema za vodosnabdevanje i otpadne vode u opštini Raška, rekonstrukciju deponije u Pančevu, izgradnju postrojenja za tretman otpadnih voda u Beloj Crkvi.\nNa 42. Stalnoj konferenciji gradova i opština učestvovali su i predstavnici Delegacije Evropske unije u Srbiji, Ambasade Kraljevine Švedske, kao i predstavnici lokalnih samouprava.


Otvorena fabrika traktora „URSUS“ | Republika Srpska\nNaslovna Vijesti Otvorena fabrika traktora „URSUS“\nOtvorena fabrika traktora „URSUS“\nU Bijeljini je danas otvorena Fabrika traktora „Ursus“ u koju je uloženo 2,5 miliona KM i gdje će u prvoj fazi biti zaposleno 50 radnika.Fabriku su u krugu preduzeća „Elvako“, koje je članica Grupacije Bobar, otvorili predsjednik Republike Srpske Milorad Dodik, premijer Aleksandar Džombić i poljski abasador u BiH Jirži Hmjelevski.\nSredstva za ovu investiciju obezbijedila je Investiciono-razvojna banka /IRB/ Republike Srpske.\nDodik je rekao da ova fabrika rezultat zajedničkog dogovora o proizvodnji traktora između predsjednika Grupacije „Bobar“ Gavrila Bobara i predsjednika Upravnog odbora „Pol – Mot“ grupe iz Poljske Andzeja Zarajčeka.\nOn je istakao da je Vlada Republike Srpske putem IRB–a podržala ovaj projekat, te naglasio da će u prvoj fazi biti zaposleno 50 radnika na montaži.\nPredsjednik Srpske je rekao da će traktori, koji će se ovdje proizvoditi, olakšati cjelokupnu poljoprivrednu proizvodnju.\nDodik kaže da sada ne treba da postoji strah od plasmana ovih proizvoda, ali treba razvijati modelitete podrške ovoj vrsti proizvodnje.\nZa proizvodnju traktora Dodik je rekao da je zahtjevna, ali da se veoma lako može razviti mnogo kooperantskih proizvodnji koje mogu zapošljavati nove ljude.\n„To je stvar nadogradnje, važno je da smo krenuli“, istakao je Dodik.\nPredsjednik Vlade Republike Srpske Aleksandar Džombić poručio je da pomoć Vlade neće izostati, kao i da najvjerovatnije neće postojati nikakav problem plasmana.\nOn je napomenuo da će u prve dvije godine u ovoj fabrici biti realizovan posao na sklapanju „Ursus“ traktora i da je strateški partner već izrazio spremnost da se domaći proizvođači pokušaju uključiti u proizvodnju.\n„Vjerujem da u roku od dvije godine možemo imati još fabrika koje će biti uključene u ovu proizvodnju, što će pospješiti industrijalizaciju ne samo ovog kraja nego cijele Republike Srpske i značajno uticati na poljoprivrednu proizvodnju“, rekao je Džombić.\nDžombić je podsjetio da je još u martu izkazan interes Poljaka za proizvodnju traktora koji bi bili namijenjeni za cijeli region.\n„Zbog profesionalnosti ove dvije kompanije, u vrlo kratkom roku, praktično imamo realizovanu investiciju. Ovdje će se proizvoditi veoma kvalitetni i konkurentni traktori za cijeli region“, rekao je Džombić.\nPremijer Srpske je istakao da se ovim projektom otvaraju vrata i za nove investicije iz Poljske.\nPredsjednik Grupacije „Bobar“ Gavrilo Bobar rekao je da je Fabrika izgrađena u rekordnom roku od 100 dana i da je Bijeljina nezaustavno krenula u reindustralizaciju.\n„Ovo je druga fabrika za sedam dana, a ja vam obećavam da ćemo u naredne dvije godine napraviti još 30 fabrika sa našim kooperantima“, rekao je Bobar.\nPredsjednik Upravnog odbora „Pol – Mot“ grupe iz Poljske Andzej Zarajček izrazio je zadovoljstvo što, kako je rekao, prisustvuje istorijskom događaju sklapanju poslovne saradnje između Srpske i Poljske.\nAmbasador Poljske u BiH Jirži Hmjelevski izrazio je uvjerenje da će ova farika podići standard, te omogućiti nova radna mjesta za ljude.\n„Ova fabrika treba da bude dokaz trajnog prijateljstva Srpske i Poljske“, kaže poljski ambasador.\nFabrika traktora „Ursus“ proizvodiće do 500 traktora na godišnjem nivou. Prve dvije godine u ovoj fabrici će se raditi samo montaža traktora, a u međuvremenu će se voditi aktivnosti da bi počela i proizvodnja dijelova.


Republika / Brutalan napad Vuletića na večitog rivala: Dinamo i Zvezda - Sličan se sličnom raduje!\nVladimir Vuletić, potpredsednik FK Partizan, četvrtoplasiranog tima Linglong Superlige Srbije\nVuletić je u izjavi za hrvatske medije potvrdio da su dvojica nekadašnjih igrača dres Rijeke zamenili za crno-bele boje Partizana, ali da, za razliku od tabora Crvene zvezde, crno-beli u svojim redovima nisu imali Hrvata od 1962. godine.\n- FK Partizan drži da je od svog osnivanja pravi kosmopolitski klub u kojem su sa zadovoljstvom nastupali igrači brojnih nacionalnosti. S NK Rijeka je odigrao puno teških i neizvesnih utakmica - češće smo se radovali, ali smo imali i neke bolne poraze, kao onaj u dve utakmice finala Kupa 1979. Bili smo žestoki sportski rivali kako za vreme SFRJ, tako i 1999, kad nas je žreb spojio u kvalifikacijama za Kup UEFA. Međutim, nema podataka da je ikada neki igrač Partizana otišao za Rijeku. Dvojica jesu iz Rijeke došli u Partizan, ali je zanimljivo da je tu reč o igračima koji potiču ili iz Srbije kao Marjanović, ili iz Republike Srpske kao Sredojević. Dodajmo, pritom, da od 1962. nijedan hrvatski igrač nije ni igrao u Partizanu - obrazložio je Vuletić svoje tvrdnje, a zatim je krenuo u napad na Zvezdu:\n- Ako već tražite "rezervne klubove" ili "filijale" među klubovima s prostora nekadašnje SFRJ, za vreme postojanja te države i njene lige, flagrantan primer jako lepe, uspešne i dugotrajne saradnje je srdačan odnos Dinama i Crvene zvezde. Ta dva kluba su, posebno u sedamdesetim i osamdesetim godinama, praktično sve do raspada SFRJ, razmenila jako veliki broj igrača - podsetio je Vuletić i zaključio:\n- Sve u svemu, kosmopolitizam Rijeku i Partizan upravo jedino, a to nije malo, i veže, dok se za Dinamo i Crvenu zvezda može zaključiti - similis simili gaudet, odnosno, sličan se sličnome raduje - brutalan je Vuletić.\nSrbija Sport Beograd Fudbal FK Crvena zvezda FK Partizan Vladimir Vuletić Kolinda Grabar Kitarović FK Rijeka FK Dinamo Zagreb\n- nedelja, 29. 11. 2020. u 17:05 0\nEkipa Čukaričkog oporavila se od eliminacije iz Kupa, pošto je na svom terenu savladala kruševački Napredak sa 2:0, dok je Voždovac...\nFudbaleri Mančester junajteda savladali su posle velikog preokreta Sautemptona sa 3:2 u 10. kolu...


Proslave širom Republike Srpske (FOTO) | Info | Politika\nProslave širom Republike Srpske (FOTO) 0 Podijeli Podijeli na facebook Podijeli na twitter Podijeli na viber Pošalji na mail\nProslave širom Republike Srpske (FOTO)\n09.01.2017. / 14:57\nDan Republike obilježen je danas u gradovima širom Srpske\nViše stotina vozila okićenih srpskim trobojkama u kilometarskoj koloni prošla je večeras ulicama grada Trebinja i prigradskim naseljima obilježavajući Dan Republike Srpske i 25 godina njenog postojanja.\nGrađani su se okupili u krugu bivše kasarne "Luka Vukalović" gdje se formirala veličastvena, slavljenička kolona vozila, čiji je organizator gradska Boračka organizacija.\nPredsjednik Skupštine gradske Boračke organizacije Petar Mišeljić je rekao da je zadovoljan odzivom građana koje ni hladno vrijeme nije spriječilo da izađu na ulice i proslave Dan svoje republike.\nU Derventi je, povodom Dana Republike Srpske, ispred Centralnog spomen-obilježja služen parastos za 608 poginulih boraca Vojske Republike Srpske (VRS), nakon čega su položeni vijenci i prislužene svijeće.\nSvim stanovnicima Dervente i Republike Srpske čestitke je uputio načelnik opštine Derventa Milorad Simić, koji je izrazio zadovoljstvo što je veliki broj građana prisustvovao današnjem obilježavanju Dana Republike i dodao da se mora istrajati na očuvanju stečenog i nastaviti sa izgradnjom opštine Derventa i Republike Srpske.\n"Danas je poseban dan, referendum je tako potvrdio da činimo i slavimo", rekao je novinarima Simić, dodajući da je riječ o decenijskoj tradiciji.\nPrisluživanjem svijeća pred spomen-bistom Spomenka Gostića, najmlađeg pripadnika Vojske Republike Srpske koji je poginuo 1993. godine na Ozrenu, Pravoslavna omladina Doboja obilježila je 9. januar - Dan Republike Srpske.\nDan Republike Srpske, 9. januar, u Foči je obilježen služenjem parastosa poginulim borcima Vojske Republike Srpske na gradskom groblju Božovac, obilaskom Spomen-sobe u Gradskom muzeju, prisluživanjem svijeća i polaganjem cvijeća na centralnom spomeniku palim borcima.\nNa svečanom prijemu, koji je organizovan u Centru za kulturu i informisanje, zamjenik načelnika opštine Zoran Elez je podsjetio da je Srpska nastala 9. januara 1992. godine kao izraz želje i potrebe srpskog naroda za zaštitom svojih prava.\n"Nastala je voljom naroda da živi u miru od svog rada na svojoj zemlji i za tu ideju živote su dali najbolji sinovi. Dan Republike Srpske je veliki praznik, koji ćemo uvijek slaviti i uvijek mu se radovati, ovo je praznik svih građana Srpske", naglasio je Elez.\nParastosom i polaganjem vijenaca na Centralno spomen-obilježje poginulim borcima odbrambeno-otadžbinskog rata Republike Srpske u Gradišci je danas obilježen 9. januar, Dan Republike Srpske.\nNačelnik opštine Gradiška Zoran Adžić napomenuo je tim povodom da se narod izborio za Republiku Srpsku i za pravo da slavi Dan Republike Srpske, 9. januar.\n"Osnovna je poruka da niko nikome ne može da izbriše datum rođenja, jer bi to značilo njegovo nepostojanje. Narod je izrazio jasnu želju, svjesno je žrtvovao sebe da bi jačao svoju državu, državnost i svoju Republiku Srpsku", naveo je Adžić.\nDan Republike Srpske obilježen je danas u Modriči gdje je služen parastos i položeno cvijeće na centralni spomenik i u spomen-sobi poginulim borcima i civilima u posljednjem otadžbinskom ratu.\nVijence na centralno spomen-obilježje položili su predstavnici opštine, organizacija i udruženja proisteklih iz posljednjeg odbrambeno-otadžbinskog rata i prethodnih ratova brojnih ustanova i privrednih preduzeća.\nNačelnik opštine Mladen Krekić rekao je da su građani Modriče i rukovodstvo lokalne zajendice danas pokazali smjelost da obilježe Dan Republike Srpske i tako pokažu ponos što imaju Republiku Srpsku.\n"Svetinju srpskog naroda - Republiku Srpsku, kao i obilježavalje dana kada je prije 25 godina stvorena, nikada nećemo dati bez obzira koliko to neko pokušavao da učini", poručio je Krekić.\nPredstavnici opštine Prnjavor i opštinske Boračke organizacije položili su danas vijence na spomenik poginulim borcima u Spomen-hramu na Vučijaku povodom 9. januara - Dana Republike Srpske.\nNačelnik opštine Prnjavor Darko Tomaš istakao je da je 626 boraca sa područja prnjavorske opštine dalo život za stvaranje Republike Srpske.\n"Naša ljudska i moralna obaveza je da te ljude nikad ne zaboravimo, da poštujemo njihovu žrtvu, da poštujemo njihove porodice i nađemo način da im pomognemo", rekao je Tomaš.\nNačelnik opštine Šamac Đorđe Milićević priredio je danas tradicionalni prijem povodom 9. januara, Dana Republike Srpske, kojem su prisustvovali privrednici, predstavnici nevladinog sektora i javnih ustanova, odbornici, sportski radnici, predstavnici institucija kulture i brojni drugi gosti.\nPovodom dana Republike položeni su i vijenci na centralni spomenik poginulim borcima u Odbrambeno-otadžbinskom ratu i borcima u NOB-u 1942-1945. godine.\nMilićević je istakao da je opština Šamac dala značajan doprinos u stvaranju Republike Srpske.\n"Šamac želi naprijed, želi ozbiljne i nove investicije, podršku postojećim privrednicima i da jasno kaže da i dalje želi da pruži svoj doprinos opstanku i daljem razvoju Republike Srpske", kaže Milićević, koji je ubijeđen da će se još dugo slaviti Dan Republike Srpske.


Pročitano: 802 puta\nFed Up je Američki dokumentarac iz 2014. godine koji se fokusira na uzrocima gojanosti u SAD i prezentuje dokaze koji pokazuju da je glavni uzročnik ovog problema - rafinisan šećer koji se može naći u prerađenoj hrani. Takođe, ukazuje i na lobiranje kompanija "Velikog šećera" u blokiranju pokušaja kreiranja odredbi koje bi se bavile ovim pitanjem.\nFed Up prikazuje kako su prve smernice o ishrani izdane od strane američke vlade pre 30 godina previdele ulogu šećera u riziku od gojaznosti, dijabetesa i ostalih povezanih zdravstvenih problema, pogotovo kod dece. Pošto ove smernice u osnovi dozvoljavaju neograničeno dodavanje šećera u hrani za decu, unos šećera se mnogo povećao, gojaznost je nikada veća i generacije dece su mnogo deblje od svojih roditelja. Ova deca se suočavaju sa pogoršanim zdravljem i kraćim opsegom pažnje kao rezultat ovih smernica.\nI pored svih ovih veza između velikog unosa procesuiranog šećera i generalno goreg zdravstvenog stanja nacije, interesi industrije šećera sa gotovo neograničenim sredstvima za lobiranje su porazili pokušaje roditelja, škola i kongresa da pruži zdraviju ishranu deci.\nFilm se završava sa listom od 20 kompanija, industrijskih grupacija i političara koji su odbili da pričaju sa producentima.\nRežija: Stephanie Soechtig


Izvor: Alo arhiva vesti 19.04.2017 - Naslovi.net\nNole ponovo besneo (VIDEO)\nSrpski dubl Novak Đoković/Viktor Troicki eliminisan je od prvih nosilaca u Monte Karlu Henrija Kontinena i Džona Pirsa, a nije moglo bez nervoze drugog reketa planete. Nezadovoljan svojom igrom, Đoković je u jednom momentu polomio reket snažno… »\nVoditeljka skinula višak kilograma (FOTO)\nVoditeljka "Slagalice" se porodila krajem februara, ali je već uspela da skine višak kilograma i da uđe u stare pantalone. Ona je postala majka po treći put, ali joj to ne smeta da brine o svom izgledu. Na Instagramu je objavila fotografiju uz koju je… »\nPretukli glumicu? (FOTO)\nGlumica Ravšana Kurkova je fotografijom sa modricom na oku i ranama na usnama, koju je objavila na Instagram profilu, zabrinula sve kojima je draga. U prvi mah svi su pomislili da ju je neko pretukao, ali ubrzo su videli njen natpis i doživeli… »\n19.04.2017 Alo, kategorije


poljoprivreda Archives | Ekonomist\nAmbasadorka Ujedinjenih Arapskih Emirata Hafsa Al Ulama ocijenila je da je kredit Abu Dabi fonda za razvoj koji je u iznosu od 50 miliona dolara namijenjen Crnoj Gori “simbol jakog odnosa dvije zemlje, a što najvažnije biće okidač za razvoj poljoprivrede, kao vrlo bitnog dijela crnogorske ekonomije”. Ambasadorka je odala\nBjeloruska privreda je za sedam mjeseci ove godine pala za četiri odsto u odnosu na isti period lane, objavio je Nacionalni komitet za statistiku (Belstat). Kako je naveo institut, obim industrijske proizvodnje je smanjen 7,2 odsto, a poljoprivredne proizvodnje 11,5 odsto u odnosu na isto vrijeme prošle godine. Uporedo s tim, direktorka\nFrancuska je dužna da obezbijedi slobodan protok robe iz Evropske Unije (EU), upozorio je njemački ministar poljoprivrede Kristijan Šmit. Berlin je još jednom podigao ton u vezi sa protestom francuskih poljoprivrednika, prenosi AFP. Pošto je uputio protesnu notu francuskoj vladi zbog donijetih mjera za zaštitu francuskih mljekara, uključujući minimalnu cijenu mlijeka od


Nišić: Koliko drzak moraš biti da kažeš da Vlada ima nedvosmislen stav o Srebrenici?\n"Trećina Vlade ne priznaje genocid"\nDirektorica Socijaldemokrata Irma Nišić na Tviteru je prokomentarisala izjavu predsjednika Vlade Dritana Abazovića da je stav Vlade o genocidu u Srebrenici nedvosmislen, navodeći da najmanje trećina članova Vlade ne priznaje da se genocid desio.\nPodnaslov: "Trećina Vlade ne priznaje genocid"\nTizer: Direktorica Socijaldemokrata Irma Nišić na Tviteru je prokomentarisala izjavu predsjednika Vlade Dritana Abazovića da je stav Vlade o genocidu u Srebrenici nedvosmislen, navodeći da najmanje trećina članova Vlade ne priznaje da se genocid desio.\n13.06.2022 - 21:32 | *\n13.06.2022 - 21:32\n"Koliko na skali od 1 do 10 trebaš biti politički drzak, pa uprkos opšte poznatoj činjenici da najmanje 1/3 članova Vlade ne priznaje genocid u Srebrenici, ustvrditi da Vlada ima nedvosmislen stav o ovom pitanju", istakla je.\nAbazović ide u Srebrenicu, predvodiće delegaciju u Potočarima\nPodsjećamo, Abazović je danas najavio da će i ove godine 11. jula predvoditi delegaciju Vlade na komemoraciji u Potočarima.\nTagovi: Vlada Crne Gore, Srebrenica, Dritan Abazović, Socijaldemokrate, irma nišić\nPremijer za prodaju cigareta, međunarodni partneri za uništavanje\nCrna Gora je od početka maja zaplijenila oko 150 hiljada paketa cigareta. Iz Uprave prihoda i carina kažu da se zaplijenjene cigarete čuvaju na tajnoj lokaciji, dok se ne odluči šta će biti s njima. Premijer smatra da ih treba prodati, međunarodni partneri poručuju da se cigarete moraju uništiti. Radna grupa traži rješenje, a konačnu odluku donijeće Vlada.


- Smatram da će ovaj tim Zvezde iz sezone u sezonu praviti dobre rezultate, a kada ćemo biti prvaci Evrope ne mogu da znam, ali živim u nadi da će se to ponovo desiti u narednih desetak godina - kazao je Džajić u severnoj Kosovskoj Mitrovici gde je razgovarao sa studentima i sportistima sa KiM, a odgovarajući na pitanje da li će crveno-beli moći da ponove uspeh iz 1991. godine.\nPrema njegovim rečima, Crvena zvezda je nakon svih nedaća koje su zadesile srpski narod posle razbijanja Jugoslavije došla u situaciju da nije lako napraviti tim koji može da ostvari takav rezultat.\n- Zaista je bilo mnogo lepo posle Barija, mislili smo da ćemo uživati u tome i da ćemo nastaviti tako i u sledećim godinama. Međutim, sve ono što se desilo je mnogo poremetilo Zvezdu i ja sam uvek govorio da je Zvezda od svih preduzeća najviše izgubila kada se raspala bivša država - rekao je Džajić.\nOn je podsetio da je Zvezda 45 godina posle osnivanja postala prvak Evrope, a bila je i svetski prvak u Tokiju.\nNaveo je da su to veliki uspesi i dodao da smatra da bi Zvezda nastavila u tom ritmu, kao i da bi motivisala i druge klubove sa prostora tadašnje Jugoslavije da budu kvalitetniji.\n- Što se sada tiče, Crvena zvezda je na pravom putu, radi izvanredno u svim segmentima, zna se ko, šta i kako treba da radi. Zvezda je klub koji od ujutru do uveče razmišlja kako da bude sve bolji i bolji, u ovim uslovima postigla je velike rezultate i mislim da će postizati još bolje - poručio je Džajić i dodao da je ubeđen u to s obzirom na način na koji se radi u Zvezdi, da se vodi računa o svim detaljima, iako nije lako da se trenutno suprotstavi svim jakim evrospkim klubovima.


"Ubeđen sam da online kupovina neće pobediti šoping u TC"\nFizička distanca i sva ograničenja koja je nametnula pandemija korona virusa uticale su i na promene navika kupaca i da potrošači sve više praktikuju kupovinu „iz fotelje“.\nSa druge strane, mnogi, a mladi naročito vole da posećuju šoping centre, da vide ono što žele da kupe, isprobaju i da se druže.\nDa li će se navike kupaca menjati, koji su dominantni trendovi i da li će ih primeniti i u Srbiji, CEO kompanije MPC Properties Maxence Liagre kaže da se definitivno navike kupaca menjaju, da nove tehnologije dominiraju i da su to nesporno velike promene, ali da je svuda sve više primetan fokus na većoj pristupačnosti i prilagođavanju “modernom životu“ i potrebama kupaca.\n„Šoping centri kao gradovi u malom“\nŠoping centri nisu odavno samo mesta za šoping već nude i različite druge usluge – od kupovine do zabave, ponude raznovrsne hrane, kozmetičke salone, knjižare i mnoge druge usluge.\n„Šoping centri su gradovi u malom, svi dolaze u njih sa različitim ciljem i svrhom i da tu pronađu sve što čini jedan moderan život. Vrlo je važno to što na jednom mestu možemo da ponudimo sve što je ljudima potrebno“, ističe Liagre.\nŠoping uživo je više od same kupovine, ima posebnu čar i emociju\nLiagre kaže da nije pristalica i da ne veruje u pretpostavke da će e-kupovina preuzeti primat.\n„Lično ne verujem da je to najbolje šoping iskustvo. Za većinu ljudi je šoping fizički odlazak u radnje i to je više od same kupovine – to je jedinstveno iskustvo interakcija i takav osećaj nikad ne biste mogli da nađete u digitalnom svetu“, smatra sagovornik BIZLIfe.\nE-trgovina je takva da joj možete lako pristupiti, ali ne i svakom proizvodu, na primer ne možete dobro proceniti da li je neko jelo ukusno i slično, kaže Liagre.\nDa bi uštedeli vreme ljudi se sve više okreću e-šopingu, ali takva kupovina nije ista i nema isti kvalitet kao odlazak na lokaciju.\n„Šoping centri imaju alate ili karakteristike da održe jedinstveno iskustvo i doživljaj prilikom kupovine, odnosno da od kupovina kreiraju čin uživanja, a upravo je to jedan od razloga zašto je kupovina u šoping centru više od obične kupovine. Prilikom kupovine na neki način unosite emociju, svaki kupljeni proizvod vas podseća na određeno vreme, poseban događaj, a sve to je moguće ostvariti i doživeti u jednoj pravoj, realnoj kupovini“, navodi sagovornik.\nA post shared by MPC Properties (@mpc.properties)\nPrvi čovek MPC Properties najavio je i novu veliku investiciju, opširnije u posebnom tekstu.\n*Detaljnije o planovima kompanije na srpskom tržištu, čitajte u martovskom izdanju BIZLife magazina.\nIzvor: BIZLife /Jelena Andrić\nFoto: BIZLife/ND studio, MPC Properties/Relja Ivanić\nkupovina/Maxence Liagre/mpc properties/pandemija/ušće shopping centar\nOdluka jedne države ZABRANILA KRIPTOVALUTE svakom petom u svetu


Država mora da reaguje na diskriminaciju | Autonomija\nNajveću ulogu u borbi protiv diskriminacije, za koju kriza ne sme biti izgovor, ima država, poručeno je danas sa okruglog stola „Borba protiv diskriminacije“. Zaključeno je da se samo reagovanjem može postići napredak u borbi protiv netolerancije.\nZaštitnik građana Saša Janković rekao je da u očuvanju tih vrednosti najveću odgovornost ima država i da ne treba čekati da neke okolnosti eskaliraju i postanu pretnja. Janković je dodao da se propisi moraju primenjivati i onda kada ne nailaze na odobravanje svih, ocenivši da državni organi moraju trajno da prate stanje kada je reč o diskriminaciji i reaguju ukoliko do nje dođe. Zaštitnik građana je dodao da treba uspostaviti kontinuitet u izvršnoj vlasti koja prati borbu protiv diskriminacije i podsetio da je u prethodnom periodu Ministarstvo za ljudska i manjinska prava, čija je to bila nadležnost, ukinuto i pripojeno drugom.\nPrema Jankovićevim rečima, društvo u Srbiji se od početka njegovog mandata, polarizovalo.\n„Ima više onih koji diskriminaciju prepoznaju i reaguju, a s druge strane, oni koji pritisnuti svojim problemima, tranzicijom i izloženi populizmu bivaju gurnuti u mrežu netolerancije“, naveo je Janković.\nOn je dodao da to što i druge zemlje imaju problem s diskriminacijom ne čini situaciju u Srbiji lakšom, niti sme biti opravdanje za prekid i stagnaciju u borbi. Članica Evropske komisije protiv rasizma i netolerancije Vini Sorgdrager navela je da je u Srbiji, u prethodnom periodu, načinjeno nekoliko važnih koraka u borbi protiv rasizma i diskriminacije, donošenjem odgovarajućih zakonskih rešenja i uspostavljanjem nezavisnih institucija kao što je poverenica za zaštitu ravnopravnosti. Sorgdrager je poručila da se borba protiv diskriminacije ne može obavljati iz Strazbura i drugih centara u kojima su sedišta međunarodnih organizacija, koje se bave tom tematikom, jer najveći značaj imaju lokalne vlasti i regionalni nivo.\nU izveštaju te komisije, prema njenim rečima, kao jedan od problema u Srbiji prepoznat je položaj Roma, koji su, dodala je, i dalje žrtve marginalizacije i diskriminacije, kao i odnos i položaj Bošnjaka.\nMinistar za kulturu, informisanje i informaciono društvo Predrag Marković istakao je da vrednosti tolerancije i nediskriminacije ne smeju bti dovedene u pitanje zbog krize i dodao da zakonski okviri moraju voditi računa o stvarnosti i insistirati, prvo na uspostavljanju sistema vrednosti, a potom i na sankcijama. Poverenica za zašittu ravnopravnosti Nevena Petrušić ocenila je da je u Srbiji diskriminacija veoma raširena, što, kako je navela, potvrđuju i istraživanja, ali i sve veći broj pritužbi. Prema njenim rečima, napredak na tom polju može doneti samo nulta tolerancija prema diskriminaciji, a u tome se moraju mobilisati vlasti, NVO, mediji i nezavisne institucije. Petrušićeva je ukazala na značaj izrade strategije za borbu protiv diskriminacije, koju će pratiti i akcioni plan sa konkretnim merama i predlozima.\nOkrugli sto „Borba protiv diskriminacije u Srbiji“, koji se održava u Palati „Srbija“, organizovala je Evropska komisija protiv rasizma i netolerancije Saveta Evrope u saradnji sa zaštitnikom građana i poverenikom za zaštitu ravnopravnosti.\nIzbore Bošnjaka ne treba odlagati\nZaštitnik građana Saša Janković ukazao je danas da izbore za Nacionalni savet Bošnjaka ne treba odlagati, već taj problem treba konstruktivno rešavati.\n„U Srbiji imamo otvoreno pitanje izbora za Nacionalni savet Bošnjaka i to ne bi trebalo odlagati na način koji doprinosi stvaranju tenzija, već taj problem treba konstruktivno rešavati“, naveo je Janković.\nBošnjačka nacionalna zajednica u Srbiji jedina je manjinska zajednica koja nema regulisano pitanje Nacionalnog saveta po Zakonu nacionalnim savetima. Savet nije konstituisan zato što su dve od tri izborne liste bojkotovale konstitutivnu sednicu. Situaciju je iskoristila Bošnjačka kulturna zajednica, lista na čijem čelu je bio muftija Muamer Zukorlić i koja je osvojila najviše – 17 od 35 mandata, pa je uz pomoć dva mandata sa liste Bošnjačkog preporoda konstituisala Nacionalni savet, odnosno Bošnjačko nacionalno veće koje država ne priznaje. Bilo je najava da će izbori za Bošnjake biti ponovljeni, ali je nedavno, ipak, saopšteno da tih izbora neće biti, jer, navodno, na njih ne bi imao ko da izađe.


Mi ne jurimo velike tiraže, mi se ne takmičimo, nama su vrednosti važne i smatrala sam da ćemo proverom činjenica i izjava biti osnova za dalje istraživanje novinara i inspiracija novinarima u mejnstrim medijima da pozivaju političare na odgovornost i da u većoj meri informišu građane.\nViše od nezavisnosti, manje od zakona – još jedna REM faza\nUloga Regulatora, naročito tokom kampanje, nikako nije jednostavna - upravo je on taj koji treba da pronađe balans između poštovanja uređivačke nezavisnosti, s jedne, i potrebe za poštovanjem pravila koja garantuju ravnomernu zastupljenost kandidata u medjima, s druge strane.\nDeluje da u Srbiji, zapravo, skoro niko ne želi u EU. Najmanju želju pokazuju oni koji imaju izvršnu moć - političari. Upravo oni su najodgovorniji da, u ime građana, sprovode politiku za koju su dobili podršku na slobodnim i fer izborima.


Moskva: Džonsonovo otkazivanje posete pokazuje neznanje o dešavanjima u Siriji - Sputnjik Srbija\nMoskva: Džonsonovo otkazivanje posete pokazuje neznanje o dešavanjima u Siriji\n11:23 09.04.2017 (osveženo 13:22 09.04.2017) Preuzmite kraći link\nOdluka da se otkaže poseta britanskog ministra spoljnih poslova Borisa Džonsona Moskvi pokazuje osnovno nerazumevanje Londona za ono što se dešava u Siriji, navodi se u komentaru Odeljenja za informacije Ministarstva spoljnih poslova Rusije.\nDžonson otkazao posetu Moskvi\nRusko Ministarstvo podsetilo je da je britansko Ministarstvo spoljnih poslova saopštilo da je Džonson odlučio da ne ide u posetu Moskvi 10. aprila, kako je i planirano, pod izgovorom „fundamentalne promene situacije u vezi sa događajima u Siriji“.\n„Sudeći po Džonsonovim izjavama, on trenutno ima druge prioritete — razmatranje sa partnerima iz ’sedmorke‘ situacije u Siriji i ruske podrške Asadovom režimu. U pitanju je osnovno neshvatanje ili neznanje o onome što se dešava u Siriji, o naporima Rusije da reši krizu, kao i principijelnom smislu diplomatije“, navodi se u saopštenju u vezi sa otkazivanjem posete.\nMinistarstvo spoljnih poslova je naglasilo da je bilo predviđeno da tokom posete Džonsona Moskvi strane razgovaraju o međunarodnim problemima i stanju rusko-britanskih odnosa, koje je „u suštini britanska strana dovela do bezizlazne situacije“.\n„Odluka o otkazivanju Džonsonove posete Moskvi još jednom potvrđuje sumnje u dodatni značaj razgovora sa Britancima, koji o većini gorućih problema današnjice nemaju svoju stav i koji nemaju stvaran uticaj na tok međunarodnih poslova i ostaju ’u senci‘ svojih strateških partnera. Ne smatramo da je nama dijalog sa Londonom potreban više nego njima“, zaključuje se u saopštenju ruskog Ministarstva spoljnih poslova.\notkazivanje posete, Ministarstvo spoljnih poslova Rusije, Boris Džonson, Velika Britanija


Kina odgovorila Americi u 24 tačke: Istine i laži o koroni – Sigmund Frojd\nZanimljivosti Kina odgovorila Americi u 24 tačke: Istine i laži o koroni\nKina je posebnim dokumentom koji sadrži 24 tačke odgovorila na optužbe državnog vrha Sjedinjenih Država, pre svih Donalda Trampa i Majka Pompea, da je kriva za pandemiju virusa korona.\nDokument je objavljen na sajtu kineskog Ministarstva spoljnih poslova, a njegovi autori detaljno analiziraju i opovrgavaju „mitove i lažne optužbe“ protiv Pekinga.\nMoto celog dokumenta su reči američkog predsednika Abrahama Linkolna: „Možete neko vreme da varate deo naroda, pa i ceo narod, ali ne možete stalno da varate ceo narod.“\nU prvom odeljku dokumenta autori ukazuju na neosnovanost i nekorektnost termina „kineski virus“ ili „virus Vuhan“, koje je često koristio i sam Donald Tramp. Ukazuje se da nikakvim naučnim podacima nisu potvrđene pretpostavke da je kineski grad Vuhan izvor novog virusa korona.\nU dokumentu se naglašava da su pravi izvori virusa korona novog tipa daleko od područja u kojima je infekcija prvi put otkrivena, dakle, daleko od Kine.\nPeking za primer navodi da je virus side prvi put dijagnostikovan u Sjedinjenim Državama, mada ne potiče iz Sjedinjenih Država.\nPeking takođe odbacuje verziju da je virus kovid 19 stvoren u laboratorijama virusološkog instituta u Vuhanu. Naveo je da „svi dostupni podaci ukazuju na prirodno poreklo virusa“.\nU dokumentu se pobija i tvrdnja da je Kina mogla da uspostavi kontrolu nad virusom u ranim fazama epidemije u Vuhanu, ali da to nije učinila, već je svojim građanima dozvolila da slobodno putuju u Milano, Njujork i drugde po svetu, što je dovelo do globalnog širenja zaraze.\nKina je navela da je već u januaru uvela potpunu blokadu Vuhana, koja je ukinuta tek u aprilu.\nPriznajući da je virus pre takve blokade već uspeo da izađe izvan grada, Ministarstvo spoljnih poslova NRK naglašava da je bilo potrebno vreme da se shvati i prouči priroda novog virusa.\nOvome je pridodalo da je Italija uvela karantin i druge stroge mere tek nakon što je izbila na vrh u svetu u pogledu smrtnosti od korone.\nDa bi se opovrgle optužbe da je Peking pokušavao da u prvoj fazi prikrije dimenzije epidemije, u dokumentu se daje potpuna hronologija događaja iz tih dana.\nNavodi se da se prvi izveštaj lokalnih vlasti o sumnji na slučajeve upale pluća pojavio 27. decembra 2019, a da su kineski epidemiolozi istog dana započeli „istragu o incidentu“.\nTakođe da je Peking već 31. decembra obavestio kancelariju SZO u zemlji o „slučajevima neobične upale pluća u Vuhanu“, sa podsećanjem da su te informacije tada „obišle svetske medije“.\nKinesko ministarstvo je podsetilo i da je Peking već 3. januara 2020. počeo da pruža pravovremene informacije SZO, kao i „relevantnim zemljama, uključujući Sjedinjene Države“.\nU dokumentu stoji i da je 7. januara 2020. Kineski centar za kontrolu i prevenciju bolesti identifikovao prvi soj novog virusa, a da je 12. januara njena Nacionalna zdravstvena komisija dostavila SZO podatke o genetskom sekvenciranju virusa.\nPRETHODNOSamoobrazovanje kao odgovor onima kojima je Đavo kriv što nemaju posao\nSLEDEĆEPO OVOME SE ŽENA RAZLIKUJE OD BALAVICE: Jedna zrela dama ove stvari ne dopušta…


Politički uticaj koronavirusa u BiH\nBy Mladen Dragojlovic / Објављено на: March 20, 2020\nČak i u okolnostima verovatno najvećeg zdravstvenog izazova za Bosnu i Hercegovinu, lokalni političari ne mogu se suzdržati od izazivanja tenzija.\nRelativno brzo, tri člana Predsedništva BiH, kao meru za sprečavanje uvoza slučajeva koronavirusa iz inostranstva, izdali su naređenje Oružanim snagama BiH da postave velike šatore na graničnim prelazima kao karantin za sve one koji žele da uđu u zemlju. U ovim objekima će svi, uključujući građane BiH koji žele ući u zemlju, morati provesti 14 dana u izolaciji. Ako osoba u karantinu nije zaražena, izdaće se dozvola za ulazak. Oružane snage BiH već su postavile šatore i očekuje se dolazak prvih “stanovnika”.\nGradiška… video pic.twitter.com/JttJY7rBy8\n— Ljiljana Smiljanic (@LjiljanaAJB) March 19, 2020\nAli, problem se pojavio kada je srpski član Predsedništva, Milorad Dodik, rekao da će Republika Srpska, entitet u BiH sa srpskom većinom, postaviti kontrolne punktove Policije RS blizu granice, pa čak i na „međuentitetskoj graničnoj liniji“, štoje izazvalo tenzije. Ministar bezbednosti BiH, Fahrudin Radončić, rekao je da Policija RS u ovoj situaciji neće postaviti kontrolni punkt na bilo kojoj vrsti granice.\nAli, čini se da to nije bilo dovoljno. Sledeća sramota za državu došla je na međunarodnom planu. Naime, ubrzo nakon 20 časova u četvrtak, mediji su objavili da je Dodik, kao član Predsedništva BiH, telefonom razgovarao sa predsednikom Turske, Recepom Tayyipom Ergodanom.\nKako je saopšteno iz Dodikovog kabineta, razgovor je bio fokusiran na trenutnu situaciju uzrokovanu pandemijom koronavirusa.\n“Turski predsednik je obećao srpskom članu Predsedništva BiH da će Turska pružiti pomoć BiH u medicinskom materijalu neophodnom za borbu protiv koronavirusa i obećao besplatan izvoz medicinskog materijala koji se koristi u takvim epidemijama. Dodik i Erdogan složili su se da globalni problem poput pandemije zahteva opšte mere i globalni odgovor“, kaže se u saopštenju za javnost kancelarije srpskog člana Predsedništva BiH.\nSamo sat nakon toga, Erdogan je ponovo razgovarao sa funkcionerom iz BiH, ovaj put sa Bakirom Izetbegovićem, predsednikom SDA i zamenikom predsedavajućeg Doma naroda Parlamenta BiH. Bakir je sin prvog predsednika BiH, pokojnog Alije Izetbegovića, koji je bio veliki Erdoganov prijatelj.\nOni su, kako se može pretpostaviti, razgovarali o situaciji koju je prouzrokovala pandemija koronavirusa.\nPrema saopštenju za javnost, dvojica zvaničnika su razmenili informacije o trenutnoj situaciji u Bosni i Hercegovini i Turskoj u vezi sa borbom protiv širenja koronavirusa. Erdogan je, opet, obećao da će Turska pomoći Bosni i Hercegovini kada je u pitanju medicinska oprema.\n„Prošle nedelje je, na osnovu potreba naših stručnih lekarskih timova, moja kancelarija napravila specifikaciju i poslala zahtev za pomoć turskom Ministarstvu zdravlja. Zahvalio sam se turskom narodu i predsedniku lično u ime svih građana naše zemlje“, rekao je Izetbegović za agenciju FENA.\nIzetbegović je tvrdio da ga je Erdogan njega zvao, ali mnogi smatraju da on jednostavno nije mogao podneti da srpski član Predsjedništva BiH komunicira s Erdoganom i preuzme zasluge za nabavku medicinske opreme.\nU stvari, mnogi građani u oba BiH entiteta se slažu da političari ne bi trebali koristiti ovu tešku situaciju za samopromociju i unutrašnje sukobe./ibna


Lavrov odložio posetu BiH za 21. septembar\nTanjug 13. septembra 2018. 18:51\nBANJALUKA – Ruski ministar spoljnih poslova Segej Lavrov odložio je posetu BiH za 21. septembar.\nTu informaciju potvrdili su ministar spoljnih poslova BiH Igor Crnadak i predsednik Republike Srpske Milorad Dodik.\nCrnadak je rekao da je poseta Lavrova odložena „zbog iznenadnih promena u rasporedu“ šefa ruske diplomatije, dok Dodik navodi da o razlozilma odlaganja posete „možemo samo da nagađamo“, prenele su „Nezavisne novine“.\n„Sergej i ja smo upravo razgovarali telefonom i dogovorili da se poseta realizuje 21. septembra“, naveo je Crnadak.\nDodik je rekao da o razlozima odlaganja posete Lavrova možemo samo da nagađamo i da ruski ministar „verovatno ima državničke poslove“.\n„Uvažavamo činjenicu da želi da dođe i razumemo razloge imajući u vidu poslove i trenutna geopolitička i strateška pitanja kojima se bavi. Možemo samo da nagađamo zašto ne može da dođe u ponedeljak, ali treba imati u vidu da je poseta samo odložena za petak“, rekao je Dodik.\nRanije danas, portal „srpskacafe“ je objavio da Lavrov ne želi da realizuje posetu BiH dok ne dobije spisak nepoželjnih državljana Rusije za koji, kako se navodi, imaju informacije da postoji u BiH.


Sastanak lidera EU i Zapadnog Balkana 23. juna u Briselu - European Western Balkans\nBRISEL – Lideri Zapadnog Balkana sastaće se sa liderima Evropske unije na sastanku 23. juna u Briselu, saopšteno je sinoć iz Evropskog saveta.\nCilj okupljanja je “promovisanje pojačanog angažmana EU i Zapadnog Balkana”. Iako je ranije bilo najava da bi Francuska koja predsedava Evropskom unijom mogla organizovati Samit EU-Zapadni Balkan u junu na kraju predsedavanja, ipak doneta je odluka da se lideri zemalja regiona ugoste u prostorijama Evropskog saveta u Briselu.\nPredsednik Evropskog saveta Šarl Mišel izneo je u sredu tokom zasedanja Evropskog ekonomskog i socijalnog komiteta predlog reforme politike proširenja EU na Zapadni Balkan, tako da proces postane “brži, postepen i reverzibilan”. Prema njegovim rečima, partnerima na Zapadnom Balkanu treba ponuditi socijalne i ekonomske prednosti već tokom pregovora o pristupanju Evropkoj uniji, umesto da benefiti, kao do sada, dolaze tek na kraju procesa.\nPodsećamo, prošle nedelje Visoki predstavnik EU za spoljnu politiku i bezbednost Đuzep Borelj organizovao neformalnu večeru za lidere regiona i poručio da ja angažman Evropske unije na Zapadnom Balkanu ostaje strateški prioritet i najvažniji spoljnopolitički instrument.\nEUEvropski savetZapadni Balkan\nEWB 29. 09. 2021. 30. 09. 2021.


USAID Turizam je objavio javni poziv (APS) za dodjelu grantova - 4.0 out of 5 based on 1 vote\nGrantovi će biti dodijeljivani za aktivnosti u sektoru turizma lokalnim neprofitnim i profitnim nevladinim organizacijama, udruženjima i kompanijama registrovanim u BiH. Cilj grantova je podrška aktivnostima koje jasno podržavaju ciljeve projekta USAID Turizam, promoviraju inovativne ideje, pomažu turističkim radnicima u zadovoljavanju međunarodnih standarda kvaliteta i marketinga u turizmu.\nU skladu sa ovlaštenjima, predsjednik Skupštine MZ Mudrike raspisuje Javni poziv za održavanje zborova građana MZ Mudrike, radi provođenja izbora za organe i tijela MZ u terminima koji su navedeni u Javnom pozivu, koji možete pogledati OVDJE.\nŠef Ureda za odbrambenu saradnju (ODC) pri Ambasadi SAD u BiH Taib Grozdanić je danas(ponedeljak 20.09.2021) posjetio Općinu Travnik .\nObavještavamo građane da će danas biti okončani radovi na horizontalnoj i vertikalnoj signalizaciji u dijelu Bosanske ulice određene kao pješačka zona što znači da već od sutra možemo imati sve uslove koji su dovoljni za razmatranje svih aspekata odluke u ovom testnom periodu.\nObjavljen javni poziv za obuku za CNC operatera - 3.7 out of 5 based on 7 votes


Nogometni Savez BiH započeo aktivnosti u pravcu skraćenja lige na 12 klubova - Portal 072info\nBH Telecom Premijer liga uskoro bi mogla brojati 12 umjesto dosadašnjih 16 klubova.\nKomisija Izvršnog odbora Nogometnog/Fudbalskog saveza Bosne i Hercegovine (N/FS BiH) zadužena za praćenje i analizu domaćih takmičenja u sastavu Darko Ljubojević, Nurdin Peštalić i Josip Bevanda danas se usaglasila da je potrebno smanjiti broj klubova u Premijer ligi BiH.\n“Razmatran je postojeći sistem takmičenja BHT Premijer lige BiH, te je zaključeno da je broj od 16 klubova učesnika neadekvatan i da se trebaju poduzeti aktivnosti u pravcu skraćenja lige na 12 klubova. O modalitetima smanjenja broja učesnika Premijer lige će se nastaviti razgovori u koje će biti uključeni i entitetski savezi”, saopšteno je iz N/FS BiH.\nOsim članova komisije današnjem sastanku prisustvovali su i generalni sekretar NS/FS BiH Jasmin Baković, kao i direktor sektora za takmičenje i upravljanje događajima Elmir Pilav.\nSaznajte šta znače vaše škrabotine koje crtate dok telefonirate


Zoran Milenković pred F4 Kupa: Partizan je favorit – Sport – Dnevni sportski list\n29. октобра 2020. 9:25 AM\nPartizanu preostaje još dva koraka do prvog trofeja u sezoni. U sredu i četvrtak u Nišu, na bazenu „Čair”, se igra „fajnal-for”, finalni turnir Kupa Srbije, u kome crno-beli brane pehar\nDerbi polufinala igra se u sredu, od 17,45. Snage će odmeriti srpski predstavnici u A1 Regionalnoj ligi, Partizan i Vojvodina. U drugom polufinalu od 20 časova sastaće se Crvena zveda i Šabac.\n– Još na početku sezone smo rekli šta nam je glavni cilj, a to je odbranimo „duplu krunu” na domaćoj sceni. Dobre igre i drugo mesto u Regionalnoj ligi, posle sedam kola, kao i odlična partija protiv Egera u Ligi šampiona, nam daju pravo da prihvatimo ulogu favorita, u Niš idemo sa željom da osvojimo trofej.


Manastir Krušedol | Manastiri u Srbiji\nIstorija manastira Krušedol na Fruškoj Gori\nZanimljivo je da je srpska despotica Angelina, kada je u drugoj polovini 15. veka stigla u Srem sa sobom donela i mošti svog preminulog supruga Stefana. Tada je dobila i zemljište od srpske vlastelinske porodice Jakšić na kome je podigla ženski manastir koji se i danas nalazi u neposrednoj blizini manastira Krušedol. Reč je o crkvi koja je posvećena Sretenju Gospodnjem i koja se nalazi u istoimenom mestu Krušedol. Sin despotice Angeline Branković, Đorđe je kao svoju zadužbinu podigao fruškogorski manastir Krušedol, mada se često navodi da je ovaj manastir na Fruškoj Gori zadužbina i njegove majke.\nArhitektura manastira Krušedol na Fruškoj Gori\nPrvobitna arhitektura glavne manastirske crkve nije sačuvana, usled brojnih obnova i dogradnji. Arhitektura sadašnje crkve ima osnovu trolista, odnosno trikonhosa. Kube koje natkriljuje naos se oslanja na četiri četvorougaona stuba. Iznutra je ovo kube kružno, dok je gledano sa spoljne strane osmostrano. Apside su polukružne, a priprata je odvojena od naosa. Zvonik, koji pripada periodu baroka je odvojen od glavne manastirske crkve, a povezan je sa delom konaka koji se nalaze u zapadnom delu.\nArhitektura glavne manastirske crkve kakvom je danas vidimo po karakteristikama pripada moravskom stilu srpske arhitekture, mada je primetan uticaj i starogrčkog stila.\nIkonostas manastira Krušedol na Fruškoj Gori\nOno što predstavlja naročitu i zanimljivost i znamenitost manastira Krušedol na Fruškoj Gori svakako je njegov ikonostas. Ikone koje ga čine, koliko je poznato nisu nastale u isto vreme, a ima ih ukupno 35. Ne zna se ko je autor ovih ikona, ali se pretpostavlja da je ikonostas završen 1653. godine. Pretpostavlja se takođe da su ikone, koje čine ikonostas nastajale u periodu od 16. do 18. veka.\nGornji deo ikonostasa najstarijeg manastira na Fruškoj Gori je ukrašen bogato : rozetama, krinovima i prepletima, dok se na donjem delu ikonostasa oseća uticaj umetnosti novijeg datuma.\nMošti članova porodice Branković i to : despotice Angeline i njenog muža despota Stefana, kao i njihovog sina despota Đorđa, potonjeg Maksima, to jest ono što je od njih ostalo nakon surovog turskog spaljivanja, se i danas nalaze u ovom manastiru na Fruškoj Gori i one se u kivotima, u kojima se inače čuvaju izlažu samo tokom velikih crkvenih praznika.\nUz brojne zanimljivosti koje su vezane za fruškogorski manastir Krušedol svakako se često navodi i bogata manastirska biblioteka. U ovom manastiru je, recimo davne 1662. godine pisana ” Služba i akatist svecima “, kako navodi istorija manastira. Takođe, u manstirskoj biblioteci su čuvane i stare crkvene štampane knjige, ukupno njih sedam, za koje je zabeleženo da ih je 1651. godine iz Rusije u manastir Krušedol na Fruškoj Gori doneo iguman Amfilohije.\nNedavno, 13. avgusta 2009. godine je fruškogorski manastir Krušedol proslavio jubilej. Tada je, nakon što je završena Sveta liturgija Sveti Arhijerejski Sinod Srpske pravoslavne crkve odlikovao manastir Krušedol na Fruškoj Gori Ordenom Svetog Save prvog stepena.\nZvanična adresa ovog manastira glasi : Manastir Krušedol, 22 328 Krušedol.\nBroj telefona za kontakt sa manastirom je 022 46 000 1.\nRadno vreme, odnosno vreme za posetu manastiru Krušedol je u periodu između 9 i 17 časova.\nKada krenete put manastira Krušedol, gotovo je sigurno da vam mapa puta neće biti potrebna, a prvenstveno zato što gotovo da nema osobe u tom kraju koja ne zna gde se nalazi ovaj i mnogi drugi fruškogorski manastiri.\nLokacija na kojoj se smešten manastir Krušedol na Fruškoj Gori je posebno zanimljiva, jer je manastir okružen brojnim stablima kestenova.\nUkoliko idete iz pravca Beograda starim putem koji spaja ovaj grad sa Novim Sadom, onda skrećete kod mesta Maradik. Nakon što stignete u centar mesta skrećete blago desno i idete dalje putem, koji vas vodi do mesta Krušedol, a odatle vrlo brzo stižete i do manastira Krušedol na Fruškoj Gori.\nTakođe, lokacija na kojoj se nalazi fruškogorski manastir Kruđedol je vrlo jednostavna za pronalaženje, pa se do nje vrlo lako stiže i bez mape. Ukoliko idete iz pravca Novog Sada, onda idete preko Iriškog venca. Prođete kroz mesto Irig, gde skrećete na levo kada ugledata putokaz za manastir Krušedol.\nTags:adresa, arhitektura, broj telefona, čuda, fruškogorski, gde se nalazi, igumanija, ikonostas, istorija, kontakt, krštenje, liturgija, lokacija, manastir krušedol, mapa, na fruškoj gori, radno vreme, venčanje, zadužbina


Porodice "žena za utehu" u Seulu zahtevaju izvinjenje i odštetu od Japana, Južna Koreja 28. decembar 2015.\nMinistar spoljnih poslova Južne Koreje Jun Bjung-se izjavio je posle razgovora sa japanskim kolegom Fumiom Kišidom da će sporazum biti „konačan i neopoziv“ ukoliko Japan ispuni svoje obaveze.\nDogovor podrazumeva 8,3 miliona dolara odštete za preživele bivše seksualne robinje i izvinjenje japanskog premijera Šinzo Abea.\nKišida je rekao „Abe, premijer Japana, ponudio je izvinjenje i pokajanje iz srca za sve one koji su pretrpeli mnogo bola i imaju ožiljke koji teško zarastaju i fizički i psihički“.\nKonzervativni Abe je nekoliko puta promovisao snažniji vojni stav Japana i nacionalistički poziv, koji je ponekad zagovarao revizionistički pogled na istoriju. Premijer i neki njegovi sledbenici su bili optuživani za pokušaj ili potcenjivanja ili negiranja japanskih ratnih zverstava.\nŠto se tiče Azijatkinja, “žena za utehu” koje su bili primorane da služe japanskim vojnicima kao seksualne robinje tokom okupacije Azije i Drugog svetskog rata, japanski lider je uvek koristio neodređene fraze kada bi govorio o kajanju i preuzimanju nacionalne odgovornosti za to zlostavljanje.\nNeki od Abeovih pristalica su izazvali oštru osudu širom Azije sa tvrdnjama da mnoge od “žena za utehu” nisu bile primorane, već da su samovoljno počele da se bave prostitucijom zarad finansijske dobrobiti.\nPredsednica Južne Koreje Park Geun-hje je do nedavno odbijala da se sastane sa japanskim premijerom dok on nije ponudio “iskreno izvinjenje” i odštetu za “žene za utehu”.\nIstoričari navode da su desetine hiljada žena, većinom Koreanki, bile poslate u vojne javne kuće na frontu kako bi pružale seksualne usluge japanskim vojnicima.


Sedam godina u Čelsiju, ni minut u timu\nM. D. 13. novembra 2017. 15:27\nKada je Džon Teri ovog leta napustio Čelsi, posle punih 19 godina, igrač sa najdužim stažom u londonskom klubu postao je neko ko nije odigrao ni minut u prvom timu. Najzagriženiji navijači „plavih“ možda znaju o kome se radi, oni koji malo površnije prate dešavanja u engleskom fudbalu, verovatno ne bi mogli da pogode o kome je reč.\nU pitanju je Matej Delač, hrvatski golman, koji je pre sedam godina stigao na „Stamford bridž“, kao ekstra-talenat Intera iz Zaprešića, koji je na njegovom transferu zaradio čak tri miliona evra.\nPut od talenta do fudbalera je posut trnjem i preprekama, percepcije u fudbalu su nezahvalne, pa je Delač svih sedam godina zvanično bio član Čelsija, a za to vreme promenio čak osam klubova, prenose Vijesti.\nNi na jednoj od brojnih pozajmica – (Vitese, Vitorija, Češke Buđejovice, Inter Zaprešić, Vojvodina, Sarajevo, Arle, Muskron) – nije uspeo da se nametne i da se vrati u Čelsi, da počne bar jednu sezonu u klubu koji ga je doveo kao 17-godišnjaka, da se nađe makar i na klupi.\nBilo je, doduše i administrativnih problema, jer je hrvatskim igračima bila potrebna radna dozvola za Premijer ligu, koja je podrazumevala i određen broj nastupa u reprezentaciji. Delač je prošao sve mlađe selekcije, ali nikada nije debitovao u seniorskoj.\nDelaču višegodišnji ugovor ističe narednog leta, a trenutno je ni na nebu ni na zemlji – nije u planovima Čelsija, čiji je igrač, niti ima ponudu gde da nastavi karijeru. On, ipak, ne žali što je svih ovih godina bio „zarobljen“ ugovorom u klubu, u kome je mesto na golu bilo rezervisano za Petra Čeha i Tiba Kurtou.\n„Sam osećaj da si deo Čelsija, da treniraš sa takvim golmanima, me ispunjava. Mislim, ipak, da je vreme za novi početak“, rekao je Delač.


Nenaplativi krediti rastu | Nova Ekonomija\nDa bi se rešilo pitanje problematičnih kredita, u prvom koraku verovatno treba priznati gubitke, a to nikome nije prijatno da učini, posebno ako to čini sam. Premijer Vučić je najavio formiranje posebnog fonda u kome bi se skoncentrisala sva nenaplativa potraživanja banaka, ali na tome nije ni počelo da se radi\nSvaki peti kredit, koji je privredi ili građanima dala neka od banaka, danas je nenaplativ. Iako je država najavila da je spremna da stane iza fonda u koji će biti izdvojeni svi problematični zajmovi, činjenica da rad te institucije moraju da finansiraju same banke, zakočio je projekat već na početku. Naime, ni tri meseca otkako je, u svom ekspozeu, premijer Aleksandar Vučić saopštio nameru da Vlada formira poseban fond u kome bi se skoncentrisala sva nenaplativa potraživanja banaka, na zakonskom okviru koji bi to i omogućio, nije ni počelo da se radi.\nJoš uvek nisu u potpunosti poznata zakonska rešenja. Generalna namera je da formiranje fonda u formalno-pravnom smislu bude u rukama države koja bi postavila sistemski okvir, dok bi on bio u vlasništvu privatnih kompanija koje bi investirale u kupovinu kredita. Jedna od stvari na kojima su banke insistirale jeste princip odgovornosti da one dobrovoljno prodaju deo nenaplativih kredita tom fondu i to bi trebalo da bude minimum koji bi valjalo da se nađe u zakonu, objašnjava viceguverner Narodne banke Srbije Veselin Pješčić.\nIdeju da kapital za osnivanje ovog fonda obezbede banke i međunarodne finansijske institucije, u bankarskom sektoru različito doživljavaju. I dok poslovne banke koje imaju veliki broj problematičnih pozajmica ovu ideju pozdravljaju, iz banaka koje su u prethodnom periodu vodile konzervativniju politiku, ne vide šta bi bio motiv da na ovaj način investiraju.\nPitanju smanjivanja učešća problematičnih kredita može se pristupiti sa različitim mogućim modelima, kaže profesor Dejan Šoškić. „Mislim da je važno da se prethodno postigne dogovor sa najvećim bankama i njihovim maticama da se istovremeno pristupi ovoj aktivnosti u jednoj kalendarskoj godini. Takođe, mislim da je važno da se teži privatnom tipu modela koji neće očekivati od države neki trošak ili otkup loših kredita. Mislim da inicijativa za rešavanje ovog pitanja treba da bude centralizovana, odnosno državna, ali da rešenje treba da bude tržišno, odnosno privatno. Svakako se mogu postaviti bankama i određeni podsticaji da se ozbiljnije aktiviraju na rešavanju ovog pitanja".\nProfesor Đorđe Đukić kaže da praksa u svetu poznaje dva rešenja problema nenaplativih zajmova. Jedno od njih je i ovo koje je trenutno aktuelno u Srbiji.\n„Ta institucija može biti državna ili privatna. U državnom vlasništvu funkcioniše kao tzv. bolnička banka, dok, ako je u većinskom privatnom vlasništvu, radi kao fond", objašnjava prof. Đukić.


Oglasio se ministar zdravlja: Stanivukovićeve izjave su nepromišljene i neodgovorne\n"Ovakvim smišljenim spinom omalovažena je i bačena pod noge medicinska struka i to zarad čega!? Zarad lične promocije i stavaranja političke hajke što je cilj onakve vrste nastupa i zamjene teza. U najmanju ruku to je neodgovorno da ne znajući uopšte o čemu govorite, vi sasvim slobodno dajete ocjene o kiseoniku koji se koristi za spas ljudskih života", istakao je Šeranić u izjavi za Srnu.\n"Jedna je stvar dovoditi u pitanje registraciju djelatnosti neke firme, a potpuno druga da na osnovu plasiranja nepotpunih informacija i ubacivanja čistih insinuacija dovedete u zabludu stotine pacijenata, koji se možda u ovom trenutku bore za život, i članova njihovih porodica. Baciti sumnju i paniku i na taj način direktno ugroziti zdravlje pacijenata kao što je juče urađeno u najmanju ruku je neozbiljno i nepromišljeno", istakao je Šeranić.\n"Nadležne ustanove i institucije su već dale sve informacije i objasnili da se za liječenje pacijenata koristi kiseonik koji ispunjava sve norme. Molim građane da, kada se informišu o liječenju, a terapija kiseonikom jeste liječenje, to čine isključivo slušajući struku i samo struku. Jedino struka može o tome govoriti i to se u javnom zdravstvu ne može dovoditi u pitanje", poručio je ministar zdravlja Srpske.\n"Ti ljudi najbolje znaju koliko im taj kiseonik pomaže u situacijama kada se bore za vazduh, a onaj koji nije vidio čovjeka kako se bori za vazduh onda stvarno ne zna šta priča", zaključio je Šeranić.\nStanivuković je juče izjavio da će protiv odgovornih lica podnijeti krivične prijave zbog, kako je rekao, isporučivanja kiseonika UKC-a "koji nije prošao kontrole i isporučuje ga firma koja ima dozvolu za uvoz samo tehničkog, a ne i medicinskog kiseonika".\nŠta voze Stanivukovići? (2. dio)


Obećana podrška Ministarstva za unaprjeđenje turističke i obrtničke djelatnosti\nSastanci ministra za privredu sa predstavnicima Turističke zajednice i Obrtničke komore BPK Goražde\nU cilju sagledavanja postojećeg stanja i unaprjeđenja rada, ministar za privredu Bosansko-podrinjskog kantona Goražde Esed Radeljaš danas je održao sastanak sa predstavnicima Turističke zajednice Bosansko-podrinjskog kantona Goražde. Sastanku je prisustvovao predsjednik Turističke zajednice BPK Goražde Muris Ražanica i direktor Turističkog ureda Edin Kunovac, kao i načelnik Sektora za industriju, poduzetništvo, trgovinu i turizam Almas Pita.\nPredstavnici Turističke zajednice Bosansko-podrinjskog kantona Goražde upoznali su resornog ministra o dosadašnjoj saradnji kao i problemima s kojima se susreću. Ključni problem je ukidanje Zakona o turističkim zajednicama i unaprjeđenju turizma u Federaciji BiH koji je Ustavni sud Federacije BiH stavio van snage i čiji je prestanak važenja 31.01.2015.godine. Obzirom da ubrzo ističe rok za primjenu ovog zakona, a još nisu poduzete aktivnosti kako bi se riješio ovaj problem u Federaciji BiH, resorni ministar je predložio da se Turistička zajednica BPK Goražde obrati zahtjevom delegatima u Domu naroda Federacije BiH iz našeg kantona, koji bi pokrenuli inicijativu za donošenje zakona i rješavanje prethodno navedenog problema.\nMinistar je apelovao na predstavnike Turističke zajednice BPK Goražde da rade na izradi kvalitetnih projekata koji bi bili aplicirani prema većim nivoima vlasti i obećao podršku u smislu lobiranja istih kako bi se unaprijedilo postojeće stanje, jer dosadašnji nivo dodijeljenih sredstava sa većeg nivoa je bio simboličan i nedovoljan za značajnije unaprjeđenje turističke djelatnosti.\nIstog dana, u kabinetu ministra za privredu Eseda Radeljaša upriličen je i sastanak sa predstavnicima Obrtničke komore Bosansko-podrinjskog kantona Goražde, kojem je prisustvovao predsjednik Obrtničke komore Ahmed Popović i sekretar Komore Nedim Pjano, kao i načelnik Sektora za industriju, poduzetništvo, trgovinu i turizam Almas Pita.\nPredstavnici Obrtničke komore BPK Goražde upoznali su ministra sa poteškoćama s kojima se susreću u radu, s posebnim osvrtom na nefunkcionisanje izdavanja licenci kao i pojave rada na „crno“. Upoznali su resornog ministra i sa projektom „Goražde-zona unaprjeđenog poslovanja“, koji treba da bude realizovan u saradnji sa organizacijom OXFAM i čija vrijednost iznosi oko 1.000.000 KM. Projekat će se realizovati do sredine 2016. godine i predviđeno je vlastito učešće resornog ministarstva i Obrtničke komore BPK Goražde. Zatražena je i podrška za rad Obrtničke komore BPK Goražde i uvrštavanje u budžet resornog ministarstva kroz Tekuće transfere neprofitnim organizacijama u visini od 5.000 do 7.000 KM.\nObzirom da je dosadašnji iznos dodijeljenih sredstava sa viših nivoa vlasti bio nedovoljan za značajnije unaprjeđenje obrtničke djelatnosti, ministar je apelovao i obećao podršku predstavnicima Obrtničke komore BPK Goražde prilikom izrade i apliciranja projekata prema većim nivoima vlasti kako bi što veći iznos sredstava bio dodijeljen obrtnicima Bosansko-podrinjskog kantona Goražde i time unaprijedilo njihovo poslovanje.


PREDSEDNIK OPŠTINE TOPOLA: Zašto Sam Podneo Ostavku\nPredsednik opštine Topola Igor Petrović, koji je nedavno podneo ostavku na tu funkciju, pričao je u emisiji „Probudi se“ o razlozima zbog kojih je napustio mesto prvog čoveka Topole i podvukao da je u pitanju isključivo moralni čin.\nPetrović je rekao da je i pored ostavke, do izbora novog predsednika opštine on i dalje na čelu Topole.\n“Moja ostavka može biti prihvaćena na prvoj sledećoj sednici skupštini opštine, na kojoj će se i birati novi gradonačelnik”, rekao je kratko na početku Petrović.\nSada već bivši predsednik opštine, kazao je da se retko dešava da predsednik neke opštine tako lako podnese ostavku.\n“To je čin lične odgovornosti i rekao bih etički čin. Kada govorimo o politici, etici i fotelji, mislim da uvek treba birati politiku i etiku, baš onako kako je Aristotel govorio”, nastavio je Petrović.\nOn je dodao da je ta etička odgovornost deo njega i da će to uvek biti neizostavni deo njega.\n“Imao sam čast da budem nosilac liste koja je imala najveći skok rejtinga na lokalnim izborima. Mi smo kandidovali politiku koja ima za cilj da zadrži mlade u Topoli, a to je problem koji je prisutan u celoj Srbiji, možda jedino ne u Beogradu. Naša podrška je sada na negde oko 35 odsto, a osam meseci pre toga smo imali negde do 8 odsto. Ostavku dajemo zato što nismo mogli da sprovedemo ono sa čim smo izašli pred narod. Mi imamo suficit u računu i novca ima u budžetu”, objasnio je Petrović i dodao da su problem skupštinske odluke koje usporavaju realizaciju tog budžeta.\nPredsednik opstine Topola je dodao da skupštinska većina za četiri i po meseci nije donela nijednu skupštinsku odluku.\n“Vi imate neki problem u funkcionisanju ove vladajuće većine. Njih zanima postavljenje i njihove funkcije, a ove odluke predstavljaju sporednu stvar. Uvek je funkcija ta koja je najbitnija. To je razlog moje ostavke”, jasan je Petrović.\nPetrović je dodao da nije razmišljao kako će ova odluka uticati na njegovu budućnost, te da će videti šta će biti u narednom periodu.\n“Svakakvih komentara je bilo. Od onog, svaka čast, pa do toga zašto si to uradio. Kod nas na lokalu se politika izuzetno prati i to je ono što nemamo danas u politici u Srbiji, tako je bilo devedesetih jedino”, objasnio je bivši predsednik opštine Topola.\nPrethodni tekstVUČIĆ NE ZNA ZA SRAMOTU: Ukrao 150 dinara\nSledeći tekstSRPSKI POLITIKOLOG: Opozicija ugasila, nema ko da pobedi Vučića


Sjedinjene Države će verovatno vršiti pritisak na Kijev da i zvanično da deo autonomije Donbasu, piše američka agencija AP pozivajući se na američke zvaničnike.\nPrema navodima američke agencije, „zadatak predsednika Bajdena ogleda se u tome da podstakne Kijev da u izvesnoj meri prihvati realno stanje stvari na istoku Ukrajine, ali da se pri tome ne stvori utisak da se radi o ustupku predsedniku Vladimiru Putinu“, navodi se u članku.Prema mišljenju bivšeg ambasadora Amerike u Ukrajini Stivena Pajfera, Ukrajinu bi mogli da zamole da načini korak u tom pravcu.On je dodao da bi moglo da bude reči o tome da se Donbasu da kontrola nad zdravstvom, policijom i obrazovanjem.Zakon o specijalnom statusu Donbasa Vrhovna rada je usvojila 2014. godine, ali nije primenjen.Prema zakonu, specijalni status bi stupio na snagu tek nakon ispunjavanja niza uslova, uključujući povlačenje „ilegalnih formacija“sa te teritorije.Sukob u DonbasuUkrajinske vlasti su u aprilu 2014. godine pokrenule vojnu operaciju protiv Donjecke i Luganske Narodne Republike koje su proglasile nezavisnost nakon državnog prevrata u Ukrajini u februaru 2014. Kijev ne priznaje DNR i LNR i smatra teritorije ovih dveju republika okupiranim, a ustaničke snage terorističkim.Odnosi Moskve i Kijeva pogoršali su se zbog situacije u Donbasu. Ukrajinske vlasti su ranije više puta optuživale Moskvu za mešanje u unutrašnje stvari zemlje. U januaru 2015. godine Vrhovna rada usvojila je izjavu u kojoj se Rusija naziva „zemljom agresorom“.Moskva negira optužbe ukrajinske strane i naziva ih neprihvatljivim. Rusija je više puta isticala da nije strana u unutrašnjem ukrajinskom sukobu i da je zainteresovana da Kijev prevaziđe političku i ekonomsku krizu.\nsvet, donbas, ukrajina, pritisak, autonomija, svet – politika, politika\nPrema navodima američke agencije, „zadatak predsednika Bajdena ogleda se u tome da podstakne Kijev da u izvesnoj meri prihvati realno stanje stvari na istoku Ukrajine, ali da se pri tome ne stvori utisak da se radi o ustupku predsedniku Vladimiru Putinu“, navodi se u članku.\nPrema mišljenju bivšeg ambasadora Amerike u Ukrajini Stivena Pajfera, Ukrajinu bi mogli da zamole da načini korak u tom pravcu.\nOn je dodao da bi moglo da bude reči o tome da se Donbasu da kontrola nad zdravstvom, policijom i obrazovanjem.\n„Ali ne vidim da će Vašington podsticati Ukrajince na korake koji bi doveli u pitanje suverenitet zemlje i sposobnost vlade da donosi odluke“, dodao je bivši ambasador.\nZakon o specijalnom statusu Donbasa Vrhovna rada je usvojila 2014. godine, ali nije primenjen.\nPrema zakonu, specijalni status bi stupio na snagu tek nakon ispunjavanja niza uslova, uključujući povlačenje „ilegalnih formacija“sa te teritorije.


RTS :: Velika pobeda Srbije u Luksemburgu, Vlahović odveo "orlove" na čelo tabele\nFudbal Velika pobeda Srbije u Luksemburgu, Vlahović odveo "orlove" na čelo tabele\nsubota, 09. okt 2021, 22:42 -> 23:16\nVelika pobeda Srbije u Luksemburgu, Vlahović odveo "orlove" na čelo tabele\nVažnu pobedu izvojevala je Srbija u Luksemburgu, u okviru kvalifikacija za Mundijal u Kataru, a strelac jedinog gola na meču bio je Dušan Vlahović u 68. minutu susreta. Srbija sada ima bod više od Portugalije, uz odigran meč više, a naredni duel "orlovi" igraju već u utorak, kada u Beograd stiže selekcija Azerbejdžana.\nNova pobeda za fudbalsku selekciju Srbije u kvalifikacijama za Mundijal u Kataru - "orlovi" su na teškom gostovanju u Luksemburgu odneli trijumf minimalnim rezultatom.\nNajavio je selektor Dragan Stojković Piksi da će duel u Luksemburgu biti jedan od najtežih u kvalifikacijama i nije se prevario. Izuzetno čvrsta i disciplinovana domaća ekipa zadala je velike muke "orlovima", koji su na kraju ipak zasluženo došli do nova tri boda.\nStrelac jedinog gola bio je napadač Fjorentine Dušan Vlahović, koji je iskoristio savršeno dodavanje Veljkovića, pa iz duela sa golmanom Morisom rutinski izašao kao pobednik.\nSrbija nije bila dominantna kao u nekim prethodnim mečevima, bilo je i dosta tehničkih grešaka u igri "orlova", ali domaćin i pored svega nije uspeo ozbiljnije da ugrozi našeg golmana Rajkovića.\nEkipa selektora Stojkovića bila je bolji rival u prvom poluvremenu, a u poslednjim trenucima prvog dela oštećena je za penal, kada je golman Moris oborio Tadića, ali to nisu videli ni glavni sudija Škotlanđanin Vilijam Kolum, kao ni arbirti u VAR sobi.\nLuksemburg je u nastavku uspeo da umiri igru Srbije, ali baš u periodu kada je sve išlo u korist domaćeg tima "orlovi" organizuju brzu kontru i dolaze do pogotka.\nU završnici meča Nemanja Radonjić je imao priliku da uveća vođstvo Srbije, dok je još jedan gol Vlahovića poništen zbog ofsajda.\nSrbija sada ima 14 bodova i prva je na tabeli Grupe A, sa bodom više u odnosu na Portugaliju, ali i meč odigran više.\nLuksemburg je ostao na 6 bodova i praktično izgubio šanse da se domogne drugog mesta koje vodi u baraž za odlazak u Katar.\n"Orlovi" naredni meč u kvalifikacijama igraju već u utorak, kada će u Beogradu ugostiti selekciju Azerbejdžana.\nIgrači Srbije koji mogu da eksplodiraju u Kataru\nKoliko je plasman na Mundijal doneo novca Fudbalskom savezu Srbije\nSrbija u odabranom društvu - ko se sve plasirao na Svetsko prvenstvo\nMitrović: Velika pobeda, nadigrali smo Portugaliju; Tadić: Svi treba da budu srećni i ponosni\nStojković: Srbija treba da bude ponosna


Fantastični razlozi zbog kojih treba posetiti Angvilu ove godine\nOd renoviranih hotela i restorana do novih načina da istražite ostrvo, postoji mnogo novih razloga da se zaljubite u ovaj karipski raj ove godine.\nSmešteno na severnim Karibima, privlačno ostrvo Angvila je savršeni raj sa opuštenim tempom i najtoplijom dobrodošlicom. Ostrvo je okruženo sa 33 plaže, koje pametni putnici i vrhunski turistički časopisi smatraju najlepšim na svetu.\nFantastična kulinarska scena, širok izbor kvalitetnog smeštaja po različitim cenama, mnoštvo atrakcija i uzbudljiv kalendar festivala čine Angvilu primamljivom i očaravajućom destinacijom.\nKaripski dragulj koji je ispod radara proglašen je za jednu od 10 najboljih zemalja koje treba posetiti ove godine, od strane globalne turističke agencije Lonely Planet, ali postoji mnogo drugih razloga zbog kojih ljubitelji sunca stavljaju Angvilu na listu hit destinacija za 2022. godinu.\nU galeriji vam otkrivamo nekoliko razloga koji će vas ubediti da Angvila postane vaša destinacija za dane odmora.


Planina gde se odigrala jedna od najvažnijih bitaka u istoriji Srbije (VIDEO) - alo.rs\nAUTOR: Alo.rs/J.V. DATUM I VREME: 11.07.2020. 12:29\nKarakteristična je po prelepim borovima i čistim rekama i pašnjacima\nPlanina Nidže, Foto: Printscreen Youtube\nPlanina Nidže ili Voras, kako joj je naziv na grčkom, prostire se na granici između Grčke i Severne Makedonije.\nNa najvišem vrhu ove planine Kajmakčalanu, čija je visina 2.524 metara, odigrala se jedna od najtežih ali najveličanstvenijih borbi srpske vojske u Prvom svetskom ratu.\nOd Bitolja udaljena oko 40 kilometara, planina Nidže, sa makedonske strane je karakteristična po skoro netaknutoj prirodi: bogatim šumama bora, čistim rekama i pašnjacima na preko 2000 metara nadmorske visine.\nFormirana je rasedanjem tokom tercijera i čine je uglavnom paleozojski škriljci, a na najvišim delovima ima mezozojskih odlika.\nPogledajte kako izgleda ovo francusko čarobno mesto


Albanija spremna za konflikt sa Srbijom\nРубрика: Политика, Актуелно, Свет Аутор: новинарство 792 пута прочитано Датум: 15.09.2007 Одштампај\nPreč Zogaj, šef Komiteta za spoljnopolitičke odnose albanskog parlamenta tvrdi: Priznaćemo nezavisno Kosovo u koordinaciji sa silama koje su vodile NATO rat za oslobođenje od srpskih okupatora, rekao je albanski zvaničnik.\nAlbanija se ne plaši konfrontacije sa Srbijom, pa čak ni konflikta u slučaju nezavisnosti Kosova, izjavio je Preč Zogaj, šef Komiteta za spoljnopolitičke odnose albanskog parlamenta, prenosi tiranski list Korieri. Zogaj, koji je ujedno i poslanik vladajuće Demokratske partije premijera Saljija Beriše, je izjavio da su „preteće izjave koje dolaze iz Beograda bezvredne“, dodavši da je Albanija spremna u slučaju da izbije konflikt. Takođe je podvukao da će Albanija priznati jednostranu nezavisnost Kosova, prenosi albanski list Korieri.\nAlbanija je uvek spremna da se suprotstavi Srbiji ukoliko Srbija podstakne konflikt nakon nezavisnosti Kosova. Šef Komiteta je dodao da je, po oceni Tirane, jednostrano proglašenje nezavisnosti „na putu“.\nNovinarka lista Korieri, Edljira Prendi, koja je inače svoj tekst poluironično naslovila sa „Preč se ne plaši“, kao da želi da izoluje izjavu ovog zvaničnika, citirala ga je na sledeći način: „Albanija nastoji da uđe u NATO. Ona čini sve napore da svoj odbrambeni sistem podigne na nivo NATO standarda. Albanija je, bez sumnje, uvek spremna. Ali Albanija, takođe, uvek vodi i miroljubivu politiku“.\nKao ilustraciju ove miroljubivosti, Zogaj je dodao da će priznanje nezavisnosti Kosova biti obavljeno uz koordinaciju sa faktorima koji su „oslobodili“ Kosovo.\n- Mi ćemo svakako podržati nezavisnost koju objavi Skupština Kosova. Mi ćemo ovo uraditi sa znanjem i u koordinaciji sa silama koje su predvodile NATO rat za oslobođenje Kosova od srpskih okupatora – izjavio je on.\nInače, Zogaj je primetio da je „buka koju pravi Srbija“ bezvredna, valjda ciljajući na svoju procenu stanja u srpskom političkom i vojnom vrhu. Svoju izjavu je zaključio pomirljivim tonom i dodao da Albanija ima za cilj i radi na tome da se problemi reše mirnim putem, kao i na tome da nezavisnost Kosova bude priznata.\nOvih dana u Tirani je boravio i premijer Kosova Agim Čeku.\nAlbanska državna televizija je preksinoć izvestila o ovoj poseti, naglasivši da su albanski premijer Salji Beriša, ministar spoljnih poslova LJuljzim Baša i ministar vojni Fatmir Mediju rekli svom gostu da Albanija smatra da je nezavisnost jedino rešenje za status Kosova i da je ova država protiv bilo kakve opcije u kojoj figurira podela.\nČeku je svojim domaćinima, u zemlji gde njegovo prisustvo nije sporno, predao „ugovor“ koji će kosovski pregovarački „tim sloge“ ponuditi Srbiji, na čemu je premijer Beriša izrazio zahvalnost, „mada smatra da su dodatni pregovori gubljenje vremena“, preneo je albanski „javni servis“ Radio-televizija Šćiptar.\n- Ovo je od istorijskog i nezamenljivog značaja za mir na Balkanu, koji nikada neće biti stabilan ukoliko Albanci i Srbi ne odluče da zatvore gorka poglavlja svoje prošlosti i ne počnu da rade na zajedničkoj evropskoj budućnosti. Ne može biti nikakve alternative za nezavisnost Kosova. Etnički čiste države gurnule bi Balkan u sunovrat jedne ekstremne nesigurnosti i konflikata, koji bi verovatno bili još gori nego oni u prošlosti – ocenio je Beriša.\nSa druge strane, Čeku je izjavio da je Kosovo „jedno evropsko pitanje“ i da bi ga, shodno tome (i američkom bazom od preko 300 hektara kod Uroševca), trebala rešiti Evropska unija. On je pozvao EU da ujedini svoju poziciju o Kosovu, prenosi televizija.\n- EU bi trebalo da bude složna i odlučnija, ona bi trebalo da donese konkretne odluke, a ne da dozvoli drugim zemljama da im diktiraju svoju politiku prema evropskim pitanjima – rekao je Čeku, koji je i u evropskoj Hrvatskoj i diljem evropskog Kosova ratovao za gigantsku američku vojnu firmu MPRI.\nU skladu sa „javnim“ informacijima koje poseduje, albanski „medijski servis“ je takođe izvestio da su dva premijera komentarisala i o „srpskim pretnjama da će biti vojne intervencije“ u slučaju jednostranog proglašenja nezavisnosti Kosova i da i u Albaniji, baš kao i u Srbiji, građani imaju pravo da znaju sve.\n- To je bila reakcija koja je pokazala da je njihov sat prestao da radi još u vreme Miloševića – kaže Beriša, otkrivajući svoje mišljenje o mentalitetu celokupnog srpskog rukovodstva. „A oni to ne treba da predstavljaju kao problem između Albanaca i Srba. To je, pre svega, problem između Srba i NATO. Oni su još jednom dokazali da Srbija i dalje predstavlja pretnju za mir ne samo na Kosovu, već i u regionu – zaključio je Čeku, najavljujući ko će stati na čiju stranu u slučaju proglašenja nezavisnosti, nedvosmisleno pokazujući gde NATO treba da cilja.\nSvoje mišljenje je dao i ministar odbrane Fatmir Mediju.\n- Nezavisnost Kosova treba da bude potpuna. Nema nikakve sumnje da se ideje o njegovoj teritorijalnoj podeli neće ostvariti. Potrebno je da postoji koordinacija između kosovskih institucija, kao i koordinacija sa svim međunarodnim faktorima, naročito sa onima koji garantuju bezbednost, kao što je NATO – ocenio je Mediju.\nMinistar spoljnih poslova Baša je još jednom pozvao EU, NATO i SAD da budu spremni na zajedničku akciju u primenjivanju plana Martija Ahtisarija, ukoliko se ne pronađe rešenje u dodatnim pregovorima, zaključuje u svom prilogu RTŠ.\nAutor: D. Jović, GLAS-JAVNOSTI, 14.09.2007\n« « Претходне вести: O neodstupnom sledovanju učenju Svetih Otaca i mnoštvu lažnih učitelja\nНаредне вести: Uhapšena canetova ekipa » »\nДипломатски скандал: Америка није дала визе руским политичарима 24. септембар 2019\nСрамота за УН: У Њујорк стиже самопроглашена делегација 24. септембар 2019\nЈанукович хоће да се врати у Украјину 24. септембар 2019\nНемачка неће дозволити да „америчка марионета“ заустави „Северни ток 2“ 24. септембар 2019\nЉајић: Србија не улази у Евроазијску унију, само ћемо потписати споразум 24. септембар 2019\nPiki blajnders: Mračni kraj oduševio kritičare i publiku\nMikser: Mladi balkanski dizajneri kreću na regionalnu turneju\nAkcija Kraša dostigla 1.000 kuna\nMalta: Sa ruševina i fosila u noćni provod\nDa li Tončev baca mamac ili obmanjuje građane


Kako će se Srbija odrediti prema GMO?\nU procesu usklađivanja domaćeg zakonodavstva sa evropskim u sektoru agrara dosta se odmaklo moglo se u više navrata čuti u izjavama naših zvaničnika. Jedan od važnih Zakona koji bi trebalo prilagoditi evropskoj regulativi, jeste Zakon o GMO organizmima. Izmena Zakona je neophodna i zbog članstva Srbije u svetsku trgovinsku organizaciju.\nIako je donošenje tog dokumenta više puta najavljivano, novi zakon o GMO još nije usvojen.\nKada je reč o tome da li bi trebalo ili ne gajiti gmo useve, domaći poljoprivrednici kao i predstavnici agronomske nauke i struke su i više nego jasnog stava da bi Srbija trebalo da ostane verna tradicionalnoj, konvencionalnoj i organskoj proizvodnji.\nPodsetimo, važećim zakonom o GMO organizmima zabranjen je i promet i gajenje genetski modifikovanih useva. Transgena tehnologija, prema mišljenju prof.dr Miodraga Dimitrijevića, stručnjaka za genetiku novosadskog poljoprivrednog fakulteta predstavlja ozbiljno geopolitičko pitanje za svaku zemlju.\nOn kaže da je nedavnim usvajanjem direktive 18/2001 Kvropska komisija pružila mogućnost svakoj državi članici da u skladu sa svojim nacionalnim interesima donosi odluku o tome da li će ili ne gajiti GMO useve. Kako Srbija još nije postala članica evropske zajednice prostora za pravljenje kvalitetnog akta ima. Daleko veći problem je, kako navodi Dimitrijević, u vezi sa članstvom Srbije u svetsku trgovinsku organizaciju, koja uslovljava otvaranje tržišta GMO robom. Pre donošenja novog zakona treba osluškivati glas naroda koji su se najvećim procentom izjasnili protiv gajenja GMO useva. Više od 80 procenata ljudske populacije u Srbiji je protiv gajenja GMO useva, a 130 opština se opredelilo za proglašenje područja bez GMO.\nKako za RTV navode u ministarstvu poljoprivrede Srbija neće dozvoliti uvoz i proizvodnju genetski modifikovanog semena, već će se postojeći zakon tako urediti da bude što bezbedniji po krajnjeg korisnika, domaćeg potrošača.\nGMO isključivo naša odluka (TV Kanal 9, Novi Sad)\nSamo vlada sa izrazitim osećajem mržnje prema sopstvenom narodu, kojoj nije prioritet budućnost naraštaja i opstanak nacije, kao i zdravlje ljudi, može tvrditi da je GMO za dobrobit ljudi.


Francuska komedija "Coexister" reditelja Fabrisa Ebuea, koji je ujedno i producirao i igrao jednu od glavnih uloga, stiže u domaće bioskope 21. juna.\nFilm o muzičkoj grupi koju čine hrišćanski sveštenik za kog će se ispostaviti da preterano morališe, rabin sklon opojnim sredstvima i imam poročan u svakom mogućem smislu, predstavlja priču o prijateljstvu i ljubavi.\n- Ja sam pre svega humorista i čini me srećnim kada odem u salu i čujem publiku kako se smeje. S druge strane, trudio sam se da unesem emociju i da se odvojim od komičnih elemenata. Ponekad bih uspeo da se ubedim da se treba prepustiti emocijama, jer ovo je takođe film o prijateljstvu i ljubavi. Voleo bih da ljudi zapamte smešne situacije, ali takođe i priču o jednom prijateljstvu - rekao je Ebue.


ZDK: Tražite pravedniju raspodjelu novca u FBiH | Portal 072info\n15/05/2015 15/05/2015 u 20:47\nZastupnici Skupštine Zeničko-dobojskog kantona jednoglasno su usvojili zaključak da se u Federalnom parlamentu BiH pokrene inicijativa za izmjene Zakona o pripadnosti javnih prihoda FBiH, kako bi se građani ovog kantona doveli u ravnopravan položaj s ostalim kantonima. Od zastupnika s područja ZDK-a, svih stranaka koje participiraju u Federalnom parlamentu, zatraženo je jedinstvo u nastupu prilikom rasprave o izmjeni spomenutog zakona na nivou Federacije BiH.\n– Sve što tražimo je da se ponovno pokrene ova inicijativa, jer je očigledno da su stanovnici ovog kantona oštećeni u raspodjeli javnih prihoda i da bi se puno kvalitetnije živjelo u ZDK-u da se utvrdi pravilna raspodjela svih prihoda. Drugi dio našeg zahtjeva odnosi se na izabrane i imenovane zvaničnike iz naših sredina kojima sugerišemo da rade i podrže provođenje našeg zaključka – kaže Ibrahim Plančić, predsjednik Kluba poslanika SDA u Skupštini ZDK-a.\nKantonalni zastupnici su bez rasprave, sa 20 glasova ‘za’, šest suzdržanih i bez glasova ‘protiv’, podržali izvještaj o izvršenju budžeta za 2014. Zeničko-dobojski kanton je tokom prošle godine, i pored kreditnih sredstva, zabilježio deficit od 15,8 miliona KM.